A BIZOTTSÁG 994/2008/EK RENDELETE
(2008. október 8.)
a 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásiegység-forgalmi jegyzékek egységesített és biztonságos rendszeréről
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 19. cikke (3) bekezdésére,
tekintettel az üvegházhatást okozó gázok Közösségen belüli kibocsátásának nyomon követését szolgáló rendszerről és a Kiotói Jegyzőkönyv végrehajtásáról szóló, 2004. február 11-i 280/2004/EK európai parlamenti és tanácsi határozatra (2) és különösen annak 6. cikke (1) bekezdése első albekezdésének második mondatára,
mivel:
(1)
A kibocsátásiegység-forgalmi jegyzékek olyan integrált közösségi rendszerére van szükség, amely a 280/2004/EK határozat 6. cikke alapján létrehozott közösségi és tagállami kibocsátásiegység-forgalmi jegyzékekből áll, mely utóbbiak magukban foglalják a 2003/87/EK irányelv 6. cikke alapján létrehozott kibocsátásiegység-forgalmi jegyzékeket és az ugyanezen irányelv 19. cikke alapján létrehozott kibocsátásiegység-forgalmi jegyzékeket, valamint az irányelv 20. cikke alapján létrehozott, közösségi független ügyleti jegyzőkönyvet (community independent transaction log, a továbbiakban: CITL) annak biztosítása érdekében, hogy a kibocsátási egységek kiadásánál, átvezetésénél és törlésénél ne legyenek szabálytalanságok, és hogy az ügyletek megfeleljenek az Egyesült Nemzetek éghajlat-változási keretegyezményéből (a továbbiakban: UNFCCC) és a Kiotói Jegyzőkönyvből fakadó kötelezettségeknek.
(2)
A környezeti információkhoz való nyilvános hozzáférésről és a 90/313/EGK irányelv hatályon kívül helyezéséről szóló, 2003. január 28-i 2003/4/EK európai parlamenti és tanácsi irányelvvel (3) és az UNFCCC részes felei - a Kiotói Jegyzőkönyv részes feleinek találkozójaként szolgáló - konferenciájának 13/CMP.1 határozatával (a továbbiakban: 13/CMP.1 határozat) összhangban az egyes jelentéseket rendszeresen közzé kell tenni annak érdekében, hogy a nyilvánosság számára hozzáférhetőek legyenek a kibocsátásiegység-forgalmi jegyzékek integrált rendszerében lévő azon információk, amelyekre meghatározott titoktartási követelmények vonatkoznak.
(3)
A személyek védelmére vonatkozó, a személyes adatok feldolgozásával és az ilyen adatok szabad mozgásával kapcsolatos közösségi jogszabályokat, különösen a személyes adatok feldolgozása vonatkozásában az egyének védelméről és az ilyen adatok szabad mozgásáról szóló, 1995. október 24-i 95/46/EK európai parlamenti és tanácsi irányelvet (4), az elektronikus hírközlési ágazatban a személyes adatok feldolgozásáról és a magánélet védelméről szóló, 2002. július 12-i 2002/58/EK európai parlamenti és tanácsi irányelvet (5) és a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad mozgásáról szóló, 2000. december 18-i 45/2001/EK európai parlamenti és tanácsi rendeletet (6) alkalmazni kell, amennyiben ezek vonatkoznak az e rendelet szerint nyilvántartott és feldolgozott információkra.
(4)
Minden egyes kibocsátásiegység-forgalmi jegyzék minden egyes kötelezettségvállalási időszakra vonatkozóan tartalmaz legalább egy részesfélszámlát, egy megszüntetési számlát és az UNFCCC részes felei konferenciájának 13/CMP.1 határozata szerint szükséges törlési és helyettesítési számlákat, valamint a 2003/87/EK irányelv 19. cikke szerint létrehozott minden egyes kibocsátásiegység-forgalmi jegyzék tartalmazza az üzemeltetők és egyéb személyek ezen irányelv követelményeinek végrehajtásához szükséges nemzeti és nyilvántartási számláit. Valamennyi ilyen számlát egységesített eljárásokkal kell létrehozni a kibocsátásiegység-forgalmi jegyzékek rendszere egységességének és az abban foglalt információk nyilvános elérhetőségének biztosítása céljából.
(5)
A 280/2004/EK határozat 6. cikke előírja a Közösség és tagállamai számára a kibocsátásiegység-forgalmi jegyzékek és a CITL létrehozására és működtetésére az UNFCCC részes felei - a Kiotói Jegyzőkönyv részes feleinek találkozójaként szolgáló - konferenciájának 12/CMP.1 határozatával (a továbbiakban: a 12/CMP.1 határozat) elfogadott, a kibocsátásiegység-forgalmi jegyzékek rendszerére vonatkozó, a Kiotói Jegyzőkönyv szerinti adatcsereszabványok funkcionális és technikai előírásainak alkalmazását. A kibocsátásiegység-forgalmi jegyzékek integrált közösségi rendszerével kapcsolatos ilyen előírások alkalmazása és kidolgozása lehetővé teszi a 2003/87/EK irányelv 19. cikke szerint létrehozott kibocsátásiegység-forgalmi jegyzékeknek a 280/2004/EK határozat 6. cikke alapján létrehozott kibocsátásiegység-forgalmi jegyzékekbe történő beillesztését.
(6)
A CITL automatikus ellenőrzéseket végez a kibocsátásiegység-forgalmi jegyzékek közösségi rendszerében a kibocsátási egységekre, a hitelesített kibocsátásokra, a számlákra és a kiotói egységekre vonatkozó minden folyamatot illetően, az UNFCCC nemzetközi ügyleti jegyzőkönyve (UNFCCC international transaction log, a továbbiakban: ITL) pedig automatikus ellenőrzéseket végez a kiotói egységekre vonatkozó minden folyamatot illetően annak biztosítására, hogy ne legyenek szabálytalanságok. Azokat a folyamatokat, amelyek nem felelnek meg ezeken az ellenőrzéseken, le kell állítani annak biztosítása érdekében, hogy a kibocsátásiegység-forgalmi jegyzékek közösségi rendszerében zajló ügyletek megfeleljenek a 2003/87/EK irányelv követelményeinek, valamint az UNFCCC és a Kiotói Jegyzőkönyv értelmében kidolgozott követelményeknek.
(7)
A kibocsátásiegység-forgalmi jegyzékek közösségi rendszerében zajló összes ügyletet az egységesített folyamatoknak megfelelően és - szükség szerint - összehangolt időrendben kell végrehajtani, a 2003/87/EK irányelv követelményeinek, valamint az UNFCCC és a Kiotói Jegyzőkönyv alapján kidolgozott követelményeknek való megfelelés biztosítása, illetve e rendszer integritásának védelme céljából.
(8)
A hitelesítési és hozzáférési jogosultsági követelményeket illetően meg kell állapítani azokat a megfelelő és összehangolt követelményeket, amelyek a kibocsátásiegység-forgalmi jegyzékek integrált közösségi rendszerében lévő adatok biztonságának védelmét szolgálják.
(9)
A központi tisztviselőnek és minden egyes jegyzékkezelőnek biztosítania kell a kibocsátásiegység-forgalmi jegyzékek integrált közösségi rendszere működési zavarainak minimumra való korlátozását egyrészt a kibocsátásiegység-forgalmi jegyzékek és a CITL rendelkezésre állásának biztosításához szükséges valamennyi lépés megtétele, másrészt pedig nagy teljesítményű rendszereknek és eljárásoknak az összes információ megőrzése céljából történő rendelkezésre bocsátása útján.
(10)
A kibocsátásiegység-forgalmi jegyzékek közösségi rendszerében a folyamatokra, üzemeltetőkre és személyekre vonatkozó valamennyi nyilvántartást a Kiotói Jegyzőkönyv szerinti kibocsátásiegység-forgalmi jegyzékek rendszerekre vonatkozó, a 12/CMP.1 határozat alapján kidolgozott adatcsereszabványok funkcionális és technikai előírásaiban meghatározott adatnaplózási előírásoknak megfelelően kell tárolni.
(11)
A Közösség minden szükséges lépést megtesz annak biztosítására, hogy legkésőbb 2008. december 1-jéig megvalósuljon a kapcsolat valamennyi tagállami kibocsátásiegység-forgalmi jegyzék, a CITL és az UNFCCC nemzetközi ügyleti jegyzőkönyve között.
(12)
Minden kibocsátásiegység-forgalmi jegyzéknek ki kell adnia a 13/CMP.1 szerinti kijelölt mennyiségi egységeket (a továbbiakban: KME-k), és ki kell adnia a 2003/87/EK irányelv 11. cikkében előírtak szerinti kibocsátási egységeket, valamint biztosítania kell, hogy az általuk kiadott KME-k mennyiségével megegyező KME-tartalékot képeznek annak érdekében, hogy a kibocsátási egységekkel végzett valamennyi ügylet nyomon követhető legyen a KME-k éves elszámolási mechanizmusban történő, megfelelő átvezetésével. A két kibocsátásiegység-forgalmi jegyzék közötti kibocsátásiegység-ügyleteket a CITL-t is magában foglaló kommunikációs kapcsolaton keresztül kell végrehajtani, míg a kiotói egységekkel zajló ügyleteket olyan kommunikációs kapcsolatot felhasználva kell végrehajtani, amelynek része a CITL és az ITL is. Rendelkezéseket kell elfogadni annak biztosítására, hogy a Kiotói Jegyzőkönyv szerinti kibocsátható egységek kibocsátására - kötelező kibocsátáscsökkentési kötelezettségvállalás hiányában - nem képes tagállamok továbbra is egyenlően vehessenek részt a közösségi kibocsátáskereskedelmi rendszerben. Ilyen részvételre nem lesz lehetőség a 2008 és 2012 közötti időszakban, mivel ezek a tagállamok nem fognak tudni kiadni olyan kibocsátási egységeket, amelyek a Kiotói Jegyzőkönyv értelmében elismert KME-khez kapcsolódnak. Az egyenlő részvételt a közösségi kibocsátásiegység-forgalmi jegyzéken belüli külön mechanizmus révén kell lehetővé tenni.
(13)
Ez a rendelet azt a tényt tükrözi, hogy a Kiotói Jegyzőkönyv szerinti kibocsátásiegység-forgalmi jegyzékek rendszerekre irányadó adatcsereszabványokra vonatkozóan az UNFCCC Titkársága által kidolgozott és jelenleg érvényes funkcionális és technikai előírások még mindig nem írnak elő olyan módozatokat, amelyekkel a kibocsátásiegység-forgalmi jegyzékek a közösségi független ügyleti jegyzőkönyv útján kapcsolódhatnának a nemzetközi ügyleti jegyzőkönyvhöz. Ilyen módozatok megléte egyben lehetővé tenné a Közösség számára a kibocsátásiegység-forgalmi jegyzék szükséges infrastruktúrájának egyszerűbb módon történő létrehozását, és különösen nem lenne szükség két kapcsolatra a kibocsátásiegység-forgalmi jegyzékek és a közösségi független ügyleti jegyzőkönyv között. Ezért amennyiben az UNFCCC Titkársága - a Közösség erre irányuló 2007. évi kérésének megfelelően - a fent említett módozatokat az ITL-hez való kapcsolódás időpontjától számított hat hónapon belül beiktatja és megfelelően szabályozza az adatcsereszabványok funkcionális és műszaki előírásaiban, a Bizottság haladéktalanul javasolja a rendelet abból a célból történő módosítását, hogy a kibocsátásiegység-forgalmi jegyzék infrastruktúra azt megelőzően kerüljön egyszerűsítésre, hogy a tagállamoknál és a Közösségnél a rendelet miatt szükségessé vált szoftverfejlesztési költségek merülnének fel.
(14)
A 2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásiegység-forgalmi jegyzékek egységesített és biztonságos rendszeréről szóló, 2004. december 21-i 2216/2004/EK bizottsági rendelet (7) megállapította a közös adatelemeket tartalmazó egységesített elektronikus adatbázisok formáját öltő kibocsátásiegység-forgalmi jegyzékekből álló, egységesített és biztonságos jegyzékrendszerekre vonatkozó általános rendelkezéseket, funkcionális és műszaki előírásokat, valamint működési és karbantartási követelményeket. A jogi egyértelműség érdekében a 2216/2004/EK rendeletet teljes egészében fel kell váltani.
(15)
Az e rendeletben előírt rendelkezések összhangban vannak az Éghajlat-változási Bizottság véleményével,
ELFOGADTA EZT A RENDELETET:
I. FEJEZET
A RENDELET TÁRGYA ÉS FOGALOMMEGHATÁROZÁSOK
1. cikk
Tárgy
Ez a rendelet a kibocsátásiegység-forgalmi jegyzékekből álló, egységesített és biztonságos jegyzékrendszerekre és a 2003/87/EK irányelv 20. cikkének (1) bekezdésében előírt, közösségi független ügyleti jegyzőkönyvre (community independent transaction log, a továbbiakban: CITL) vonatkozó általános, valamint működési és karbantartási követelményeket állapítja meg. A rendelet a CITL és az Egyesült Nemzetek éghajlat-változási keretegyezményének (United Nations Framework Convention on Climate Change, UNFCCC) titkársága által létrehozott, működtetett és vezetett nemzetközi ügyleti jegyzőkönyv (international transaction log, a továbbiakban: ITL) közötti kommunikációs rendszerről is rendelkezik.
2. cikk
Fogalommeghatározások
E rendelet alkalmazásában a 2003/87/EK irányelv 3. cikkében megállapított fogalommeghatározásokat kell használni. Emellett a következő fogalommeghatározások is érvényesek:
a)
„a 2005 és 2007 közötti időszak”: a 2003/87/EK irányelv 11. cikke (1) bekezdésében említett, 2005. január 1-jétől2007. december 31-ig tartó időszak;
b)
„a 2008 és 2012 közötti időszak”, illetve „azt követő időszakok”: a 2003/87/EK irányelv 11. cikkének (2) bekezdésében említett, 2008. január 1-jétől2012. december 31-ig tartó időszak, illetve az ezt követő időszakok;
c)
„számlatulajdonos”: a kibocsátásiegység-forgalmi jegyzékek rendszerében számlával rendelkező személy;
d)
„kibocsátható mennyiségi egység (KME)”: a 280/2004/EK határozat 7. cikkének (3) bekezdése alapján vagy a Kiotói Jegyzőkönyv valamely részes fele által kiadott egység;
e)
„kibocsátható mennyiség” a 280/2004/EK határozat 7. cikke alapján meghatározott kibocsátási szinteknek megfelelően kiszámított üvegházhatásúgáz-kibocsátás szén-dioxid tonnaegyenértéke;
f)
„TFM-jegyzék”: a Kiotói Jegyzőkönyv 12. cikke, valamint a Kiotói Jegyzőkönyv részes feleinek találkozójaként szolgáló konferencia által elfogadott 3/CMP.1 határozat szerinti tiszta fejlesztési mechanizmus igazgatósága által létrehozott, működtetett és vezetett, tiszta fejlesztési mechanizmusra vonatkozó jegyzék;
g)
„központi tisztviselő”: a Bizottság által a 2003/87/EK irányelv 20. cikke alapján kijelölt személy;
h)
„a VI. fejezet szerinti kibocsátási egységek”: a VI. fejezet értelmében vezetett kibocsátásiegység-forgalmi jegyzékek révén kiadott kibocsátási egységek;
i)
„a VI. fejezet szerint működtetett kibocsátásiegység-forgalmi jegyzék”: valamely olyan tagállam által működtetett kibocsátásiegység-forgalmi jegyzék, amely attól eltérő okok miatt nem képes KME-k kiadására, hogy az UNFCCC részes felei - a Kiotói Jegyzőkönyv részes feleinek találkozójaként szolgáló - konferenciájának 11/CMP.1 határozatának rendelkezéseivel összhangban a KME-k, a KCSE-k és az IKCS-k átvezetésére nem jogosultként határozták meg;
j)
„illetékes hatóság”: valamely tagállam által a 2003/87/EK irányelv 18. cikke alapján kijelölt hatóság vagy hatóságok;
k)
„kiotói egység”: a KME (kibocsátható mennyiségi egység), az ETE (eltávolítási egység), a KCSE (kibocsátáscsökkentési egység) vagy az IKCS (igazolt kibocsátáscsökkentés);
l)
„hosszú távú IKCS” (htIKCS): a TFM alapján végzett erdősítési és újraerdősítési projekttevékenységre kiadott olyan IKCS, amely a Kiotói Jegyzőkönyv részes feleinek találkozójaként szolgáló konferencia 5/CMP.1 határozata szerint a TFM szerinti azon erdősítési vagy újraerdősítési projekttevékenység kibocsátáscsökkentési hitelezési időszakának a végén jár le, amelyre azt kiadták;
m)
„kibocsátásiegység-forgalmi jegyzék”: a 280/2004/EK határozat 6. cikke és a 2003/87/EK irányelv 19. cikke alapján létrehozott, működtetett és vezetett kibocsátásiegység-forgalmi jegyzék;
n)
„eltávolítási egység” (ETE): a Kiotói Jegyzőkönyv 3. cikke alapján kiadott egység;
o)
„szabványos kibocsátási egységek”: a nem a VI. fejezet szerint működtetett kibocsátásiegység-forgalmi jegyzékek által kiadott kibocsátási egységek;
p)
„ideiglenes IKCS” (iIKCS): a TFM szerinti erdősítési vagy újraerdősítési projekttevékenységre kiadott olyan IKCS, amely az 5/CMP.1 határozat szerint a kiadása után következő, Kiotói Jegyzőkönyv szerinti kötelezettségvállalási időszak végén jár le;
q)
„harmadik ország kibocsátásiegység-forgalmi jegyzéke”: az Európai Gazdasági Térségen kívüli kormányzati egység által létrehozott, működtetett és vezetett kibocsátásiegység-forgalmi jegyzék;
r)
„ügylet”: a kiotói egység kiadására, átalakítására, átvezetésére, törlésére, kicserélésére, megszüntetésére, átvitelére vagy lejárati idejének megváltoztatására irányuló folyamat vagy valamely kibocsátási egység tekintetében a 31. cikk (1) bekezdésének d) és e) pontjában leírt valamely folyamat;
s)
„hitelesítő”: a 2007/589/EK határozat (8) I. melléklete 5. pontjának m) alpontjában meghatározott hitelesítő.
II. FEJEZET
KIBOCSÁTÁSFORGALMI-JEGYZÉKEK ÉS ÜGYLETI JEGYZŐKÖNYVEK
3. cikk
Kibocsátásiegység-forgalmi jegyzékek
(1) Az egyes tagállamok és a Bizottság egységesített elektronikus adatbázis formájában kibocsátásiegység-forgalmi jegyzéket hoznak létre.
(2) Azok a tagállamok, amelyek attól eltérő okból nem tudnak kiadni KME-ket, hogy nem jogosultak KCSE-k, KME-k és IKCS-k átvezetésére a 11/CMP.1 határozatának rendelkezéseivel összhangban, a VI. fejezetben meghatározott különleges rendelkezéseknek megfelelően hozzák létre kibocsátásiegység-forgalmi jegyzéküket.
(3) Minden kibocsátásiegység-forgalmi jegyzéknek meg kell felelnie a 9. cikkben említett adatcsere-formátumban meghatározott hardver-, hálózati és szoftverkövetelményeknek.
4. cikk
Összevont kibocsátásiegység-forgalmi jegyzékek
Bármelyik tagállam vagy a Bizottság létrehozhatja, működtetheti és vezetheti kibocsátásiegység-forgalmi jegyzékét egy vagy több tagállammal vagy a Közösséggel együttesen, feltéve, hogy saját kibocsátásiegység-forgalmi jegyzéke megkülönböztethető marad.
5. cikk
A közösségi független ügyleti jegyzőkönyv (CITL)
(1) A CITL-t a Bizottság hozza létre egységesített elektronikus adatbázis formájában.
(2) A CITL-nek meg kell felelnie a 9. cikkben említett adatcsere-formátumban meghatározott hardver-, hálózati és szoftverkövetelményeknek.
(3) A CITL-t a központi tisztviselő üzemelteti és vezeti e rendelet rendelkezéseinek megfelelően.
(4) A CITL képes a 31. cikk (1) bekezdésében említett valamennyi folyamat megfelelő végrehajtására.
6. cikk
Közvetlen kommunikációs kapcsolat a kibocsátásiegység-forgalmi jegyzékek és a CITL között
(1) Az egyes kibocsátásiegység-forgalmi jegyzékek és a CITL között közvetlen kommunikációs kapcsolatot kell létrehozni.
(2) A központi tisztviselő a 9. cikkben említett adatcsereformátum-tesztelési eljárások sikeres befejezését követően aktiválja a kommunikációs kapcsolatot, és az ilyen aktiválásról értesíti az érintett jegyzékkezelőt.
(3) A kiotói egységekre vonatkozó folyamatok kivételével minden folyamatot e közvetlen kommunikációs kapcsolaton keresztül kell lebonyolítani.
7. cikk
A kibocsátásiegység-forgalmi jegyzékek és a CITL között az ITL útján történő közvetett kommunikáció
(1) A kibocsátásiegység-forgalmi jegyzékek és a CITL közötti, az ITL útján történő közvetett kommunikációs kapcsolat akkor tekinthető megvalósultnak, amikor az Éghajlat-változási Bizottsággal lefolytatott konzultációt követően a központi tisztviselő döntése alapján ezeket a rendszereket összekapcsolják. A központi tisztviselő akkor hozza létre és tartja fenn ezt a kapcsolatot, amikor
a)
valamennyi kibocsátásiegység-forgalmi jegyzék lebonyolította az UNFCCC inicializálási eljárását;
b)
a CITL és az ITL képes a megfelelő funkcionalitás biztosítására és az egymással való kapcsolattartásra.
(2) Ha az (1) bekezdésben meghatározott feltételek nem teljesülnek, akkor a Bizottság - feltéve, hogy az Éghajlat-változási Bizottság tagjainak többsége ezt támogatja - jogosult a központi tisztviselőt e kapcsolat létrehozására és fenntartására utasítani.
(3) Az (1) és a (2) bekezdésben előírt döntéseket lehetőség szerint legalább végrehajtásuk előtt három hónappal kell elfogadni.
(4) A kiotói egységekkel kapcsolatos összes folyamat lebonyolítása az ITL útján történik.
8. cikk
Jegyzékkezelők
(1) Az egyes tagállamok és a Bizottság kijelölnek egy-egy jegyzékkezelőt a kibocsátásiegység-forgalmi jegyzék e rendelet rendelkezései szerinti működtetésére és vezetésére. A közösségi kibocsátásiegység-forgalmi jegyzék jegyzékkezelője a központi tisztviselő.
(2) A tagállamok és a Bizottság biztosítják, hogy ne álljon fenn összeférhetetlenség a jegyzékkezelő és a számlatulajdonosok, illetve a jegyzékkezelő és a központi tisztviselő között.
(3) Minden egyes tagállam értesíti a Bizottságot kibocsátásiegység-forgalmi jegyzéke jegyzékkezelőjének személyéről és elérhetőségéről.
(4) A Bizottság és a tagállamok kibocsátásiegység-forgalmi jegyzékeik működtetésével és vezetésével kapcsolatosan megtartják végső felelősségüket és hatáskörüket.
(5) A Bizottság összehangolja e rendelet követelményeinek végrehajtását az egyes tagállamok kibocsátásiegység-forgalmi jegyzékkezelőivel és a központi tisztviselővel. Különösen a Bizottság összehívja a jegyzékkezelők munkacsoportját a kibocsátásiegység-forgalmi jegyzékek üzemeltetésével és e rendelet végrehajtásával kapcsolatos kérdésekről konzultáció folytatása céljából. A jegyzékkezelők munkacsoportja közösen állapítja meg a rendelet végrehajtásával kapcsolatos közös üzemeltetési folyamatokat. A jegyzékkezelők munkacsoportjának eljárási szabályait az Éghajlat-változási Bizottság fogadja el.
9. cikk
Adatcsere-formátum
A központi tisztviselő a jegyzékkezelők rendelkezésére bocsátja a kibocsátásiegység-forgalmi jegyzékek és az ügyleti jegyzőkönyvek közötti adatcseréhez szükséges adatcsere-formátumot, ideértve az azonosító kódokat, az automatikus ellenőrzéseket és a válaszkódokat, valamint az adatcsere beindításához szükséges vizsgálati eljárásokat és biztonsági követelményeket. Az Éghajlat-változási Bizottság a jegyzékkezelők munkacsoportjával való konzultációt követően többségi támogatással fogadja el az adatcsere-formátumot és annak módosításait. Az adatcsere-formátum megfelel a kibocsátásiegység-forgalmi jegyzékek Kiotói Jegyzőkönyv szerinti rendszereinek adatcsereszabványaira vonatkozó, a 12/CMP.1 határozat szerint kidolgozott funkcionális és műszaki előírásoknak.
III. FEJEZET
A KIBOCSÁTÁSIEGYSÉG-FORGALMI JEGYZÉKEK TARTALMA
1. SZAKASZ
Számlák
10. cikk
Részesfélszámlák és nemzeti számlák
(1) Minden kibocsátásiegység-forgalmi jegyzék tartalmazza legalább a következő részesfélszámlákat:
a)
legalább egy részesfélszámla;
b)
egy törlési számla a 2008 és 2012 közötti időszakra és egy-egy minden azt követő időszakra;
c)
egy megszüntetési számla a 2008 és 2012 közötti időszakra és egy-egy minden azt követő időszakra;
d)
egy ETS KME letéti számla a 2008 és 2012 közötti időszakra és egy-egy minden azt követő időszakra.
(2) A kibocsátásiegység-forgalmi jegyzékek minden egyes rendszere a következő nemzeti számlákból áll:
a)
legalább egy nemzeti kibocsátásiegység-nyilvántartási számla;
b)
legalább egy nemzeti kibocsátásiegység-törlési számla a 2008 és 2012 közötti időszakra és egy-egy minden azt követő időszakra.
(3) A részesfélszámlákon csak kiotói egységek tarthatók, míg a nemzeti számlákon csak kibocsátási egységek tarthatók. A törlési és megszüntetési számlán tartott kiotói egységek nem vihetők át a kibocsátásiegység-forgalmi rendszeren belüli vagy más kibocsátásiegység-forgalmi rendszerben lévő más számlára. Az ügylet visszafordítási folyamatának kivételével a nemzeti kibocsátásiegység-törlési számlán tartott kibocsátási egységek nem vihetők át a kibocsátásiegység-forgalmi rendszeren belüli vagy más kibocsátásiegység-forgalmi rendszerben lévő semmiféle más számlára.
(4) Az ITL céljaira az ETS KME letéti számlát jelölik ki részesfélszámla gyanánt, de az csak KME-k tartására lesz alkalmas. Az ETS KME letéti számlán tartott KME-k nem vihetők át a kibocsátásiegység-forgalmi rendszeren belüli vagy más kibocsátásiegység-forgalmi rendszerben lévő semmiféle más üzemeltetői számlára vagy személyes számlára sem. Az ügylet visszafordítási folyamatának, a KME-kkel végzett kibocsátásiegység-átvezetések elszámolására, valamint KME-k felhalmozott kibocsátási egységekhez való hozzáadására irányuló folyamatok kivételével az ETS KME letéti számlán tartott KME-k a hozzárendelt kereskedési időszak utolsó elszámolásának befejezése előtt nem vihetők át a kibocsátásiegység-forgalmi rendszeren belüli vagy más kibocsátásiegység-forgalmi rendszerben lévő semmiféle más részesfél-nyilvántartási számlára sem.
(5) A nemzeti számlákat a 12. cikknek megfelelően hozzák létre.
(6) A nemzeti számlák megfelelnek a 9. cikkben említett adatcsere-formátumnak.
11. cikk
Különleges számlák a közösségi kibocsátásiegység-forgalmi jegyzékben
(1) A közösségi kibocsátásiegység-forgalmi jegyzék a következő számlákat tartalmazza, a 10. cikknek megfelelően létrehozandó számlákon túlmenően:
a)
egy ETS központi elszámolási számla a 2008 és 2012 közötti időszakra és egy-egy minden azt követő időszakra;
b)
egyedi VI. fejezet szerint működtetett kibocsátásiegység-forgalmi jegyzék ETS KME letéti számla valamennyi VI. fejezet szerint működtetett kibocsátásiegység-forgalmi jegyzék tekintetében a 2008 és 2012 közötti időszakra és egy-egy minden azt követő időszakra.
(2) Az (1) bekezdés a) és b) pontjában említett különleges számlákon csak KME-ket lehet tartani.
(3) A jegyzékkezelőknek képesnek kell lenniük az ETS központi elszámolási számla aktuális egyenlegének és az azon bonyolított ügyleteknek a megtekintésére.
12. cikk
A részesfélszámlák és a nemzeti számlák létesítése
(1) A tagállam és a Bizottság illetékes szerve kérelmet nyújt be jegyzékkezelőjéhez a részesfélszámláknak és nemzeti számláknak az adott kibocsátásiegység-forgalmi jegyzékben történő létesítése érdekében.
(2) A kérelmezőnek meg kell adnia a jegyzékkezelő számára az I. mellékletben meghatározott információkat.
A jegyzékkezelő ésszerű esetben további információkat kérhet a kérelmezőtől.
(3) Az (1) bekezdésnek megfelelő kérelem kézhezvételétől vagy a kibocsátásegység-forgalmi jegyzék és a CITL közötti kommunikációs kapcsolat aktiválásától számított 10 munkanapon belül - a későbbi időpont a mérvadó -, a jegyzékkezelő a számla-létrehozási folyamat alkalmazásával létrehozza a kibocsátásiegység-forgalmi jegyzékben a számlát.
(4) A kérelmező 10 munkanapon belül köteles közölni a jegyzékkezelővel az (1) bekezdés szerint neki szolgáltatott adatokban bekövetkezett bármilyen változást. A jegyzékkezelő az értesítés kézhezvételétől számított 10 munkanapon belül a számlafrissítési folyamat alkalmazásával frissíti az adatokat.
(5) A jegyzékkezelő megkövetelheti a kérelmezőktől a II. mellékletben meghatározott ügyekre vonatkozó ésszerű feltételek teljesítésének elfogadását.
13. cikk
A részesfélszámlák és a nemzeti számlák lezárása
A tagállam illetékes szerve által a kibocsátásiegység-forgalmi jegyzékében vezetett valamely részesfélszámla vagy nemzeti számla lezárására benyújtott kérelem kézhezvételétől számított 10 munkanapon belül a jegyzékkezelő a számlalezárási folyamat alkalmazásával lezárja a számlát. A közösségi kibocsátásiegység-forgalmi jegyzékben vezetett részesfélszámla vagy nemzeti számla lezárására benyújtott kérelemnek az illetékes tagállami szerv által történő kézhezvételétől számított 10 munkanapon belül a központi jegyzékkezelő a számlalezárási folyamat alkalmazásával lezárja a számlát.
14. cikk
Üzemeltetői számlák és személyes számlák
(1) Az egyes tagállami kibocsátásiegység-forgalmi jegyzékek a 15. cikknek megfelelően létrehozott üzemeltetői számlát tartalmaznak minden egyes létesítmény tekintetében, emellett pedig legalább egy személyi számlát minden egyes olyan személy számára, aki a 17. cikknek megfelelően létrehozott személyi számlát igényel.
(2) Az üzemeltetői és személyi számláknak képesnek kell lenniük szabványos kibocsátási egységek és - amennyiben erre a tagállami jogszabályok felhatalmazást adnak - kiotói egységek nyilvántartására. A jegyzékkezelők tájékoztatják a központi jegyzékkezelőt azon kiotói egységek fajtáiról, amelyek a kibocsátásiegység-forgalmi jegyzékükben vezetett üzemeltetői számlákon és személyes számlákon tarthatók.
15. cikk
Üzemeltetői számlák létesítése
(1) Legkésőbb 10 munkanappal azt követően, hogy hatályba lépett minden egyes, korábban ilyen engedéllyel nem rendelkező létesítmény üzemeltetője részére kiadott, az üvegházhatású gázok kibocsátására vonatkozó engedély, illetőleg hogy megtörtént a kibocsátásegység-forgalmi jegyzék és a CITL közötti kommunikációs kapcsolat aktiválása - a későbbi időpont a mérvadó -, az illetékes hatóság, vagy ha az illetékes hatóság úgy rendelkezik, az üzemeltető köteles a III. mellékletben előírt adatokat a jegyzékkezelő rendelkezésére bocsátani.
(2) Az (1) bekezdés szerinti adatok kézhezvételétől vagy a kibocsátásegység-forgalmi jegyzék és a CITL közötti kommunikációs kapcsolat aktiválásától számított 10 munkanapon belül - a későbbi időpont a mérvadó - a jegyzékkezelő számla-létrehozási folyamat alkalmazásával üzemeltetői számlát hoz létre.
(3) Az illetékes hatóság vagy az illetékes hatóság rendelkezésének megfelelően az üzemeltető köteles a jegyzékkezelővel 10 munkanapon belül közölni az (1) bekezdés szerint neki szolgáltatott adatokban bekövetkezett bármilyen változást. A jegyzékkezelő az értesítés kézhezvételétől számított 10 munkanapon belül a számlafrissítési folyamat alkalmazásával frissíti az üzemeltető adatait.
(4) A jegyzékkezelő előírhatja az üzemeltetők számára a számla létesítése vagy az ahhoz való hozzáférés megadása előtt a II. mellékletben meghatározott ügyekre vonatkozó ésszerű feltételek teljesítésének elfogadását.
16. cikk
Az üzemeltetői számlák lezárása
(1) Az illetékes hatóság köteles 10 munkanapon belül értesíteni a jegyzékkezelőt arról, ha valamely létesítmény üvegházhatású gázok kibocsátására vonatkozó engedélyét visszavonták vagy ha az leadásra került, és ennek eredményeképpen az üzemeltetőnek nincs engedélye. A (2) bekezdés sérelme nélkül, a jegyzékkezelő a számlalezárási folyamat alkalmazásával lezárja az ilyen visszavonás vagy leadás által érintett összes üzemeltetői számlát a visszavonás vagy leadás évét követő év május 1. és június 30. között, ha az érintett létesítménynek a megfelelőségi státusa az utolsó évben nulla vagy annál nagyobb. Ha az érintett létesítmény megfelelőségi státusa nullánál kisebb, a jegyzékkezelő azzal a munkanappal zárja le a számlát, amelyet követően az érték nulla vagy annál nagyobb lett, vagy azon a munkanapon, amikor az illetékes hatóság a jegyzékkezelőt a számla lezárására utasította arra hivatkozással, hogy ésszerűen nem lehetett arra számítani, hogy a létesítmény üzemeltetője további kibocsátási egységeket adjon vissza.
(2) Amennyiben pozitív egyenleg van azon az üzemeltetői számlán, amelyet a jegyzékkezelő az (1) bekezdésnek megfelelően le kíván zárni, a jegyzékkezelő először felszólítja az üzemeltetőt, hogy adjon meg egy másik számlát a kibocsátásiegység-forgalmi jegyzékek rendszerén belül, amelyre az ilyen kibocsátási egységek vagy kiotói egységek átvihetők. Ha az üzemeltető 60 naptári napon belül nem válaszol a jegyzékkezelő felszólítására, a jegyzékkezelő a kibocsátási egységeket a nemzeti kibocsátásiegység-nyilvántartási számlára, a kiotói egységeket pedig a részesfélszámlára vezeti át.
(3) Ha az illetékes hatóság a jegyzékkezelőt arról értesítette, hogy visszavonta egy olyan létesítmény üvegházhatásúgáz-kibocsátásra vonatkozó engedélyét, amely szerepel a 38. cikk értelmében benyújtott nemzetikiosztásiterv-táblában, vagy hogy a kérdéses létesítmény leadta ezt az engedélyét, a jegyzékkezelő a számla lezárását megelőzően javasolja a központi tisztviselőnek a nemzetikiosztásiterv-táblában a következő változások végrehajtását:
a)
a nemzetikiosztásiterv-táblában az üzemeltetőnek kiosztott minden olyan kibocsátási egységnek a nemzetikiosztásiterv-táblából való törlését, amelyet még nem vezettek át a létesítmény üzemeltetői számlájára;
b)
ugyanennyi kibocsátási egység hozzáadását a nemzetikiosztásiterv-tábla azon részéhez, amely a meglévő létesítményeknek még nem kiosztott kibocsátási egységeket tartalmazza.
(4) A javaslatot a nemzetikiosztásiterv-tábla lezárási frissítési folyamatának alkalmazásával a CITL-hez kell benyújtani, amelyet az automatikusan ellenőriz és végrehajt.
17. cikk
A személyi számlák létesítése
(1) A személyi számla létesítése iránti kérelmet az érintett tagállam kibocsátásiegység-forgalmi jegyzék kezelőjéhez kell benyújtani. A kérelmezőnek meg kell adnia a jegyzékkezelőnek az általa ésszerűen kért információkat. Ezen információk közé tartoznak az I. mellékletben szereplő adatok.
(2) Az (1) bekezdés szerinti kérelem kézhezvételétől vagy a kibocsátásegység-forgalmi jegyzék és a CITL közötti kommunikációs kapcsolat aktiválásától számított 10 munkanapon belül - a későbbi időpont a mérvadó - a jegyzékkezelő a számla-létrehozási folyamatnak megfelelően létrehozza a személyi számlát kibocsátásiegység-forgalmi jegyzékében.
(3) A jegyzékkezelő kibocsátásiegység-forgalmi jegyzékében bármely személy nevére legfeljebb 99 személyi számlát hozhat létre.
(4) A kérelmező köteles 10 munkanapon belül közölni a jegyzékkezelővel az (1) bekezdés szerint neki szolgáltatott adatokban bekövetkezett bármilyen változást. A jegyzékkezelő az értesítés kézhezvételétől számított 10 munkanapon belül frissíti az adott személy adatait.
(5) A jegyzékkezelő előírhatja az üzemeltetők számára a számla létesítése vagy az ahhoz való hozzáférés megadása előtt a II. mellékletben meghatározott ügyekre vonatkozó ésszerű feltételek teljesítésének elfogadását.
18. cikk
A személyi számlák lezárása
(1) A számlatulajdonos személyi számla lezárására vonatkozó kérelmének kézhezvételétől számított 10 munkanapon belül a jegyzékkezelő a számlalezárási folyamat alkalmazásával lezárja a számlát.
(2) Ha a személyi számla tulajdonosának egyenlege nulla, és év közben nem regisztráltak ügyletet, a jegyzékkezelő értesíti a számlatulajdonost arról, hogy a személyi számla 60 naptári napon belül lezárásra kerül, amennyiben a jegyzékkezelő ezen időszakon belül nem kap a számlatulajdonostól kérést a személyi számla fenntartására. Ha a jegyzékkezelő nem kap ilyen irányú kérést a számlatulajdonostól, a számlát a számlalezárási folyamat alkalmazásával lezárja.
19. cikk
Meghatalmazott képviselők
(1) Minden számlatulajdonos legalább egy meghatalmazott képviselőt jelöl minden egyes részesfélszámla, nemzeti számla és személyes számla tekintetében, és legalább két meghatalmazott képviselőt minden egyes üzemeltetői számla vonatkozásában. A jegyzékkezelőnek a folyamatok elvégzésére irányuló kérelmeket a számlatulajdonos nevében a meghatalmazott képviselő nyújtja be.
(2) Minden egyes tagállam és a Bizottság lehetővé teheti a kibocsátásiegység-forgalmi jegyzékébe tartozó számlatulajdonosok számára, hogy egy további meghatalmazott képviselőt jelöljenek meg, akinek a beleegyezése a meghatalmazott képviselő beleegyezése mellett a jegyzékkezelőhöz a kibocsátási egységekkel vagy a kiotói egységekkel való ügyletekre vonatkozó bármely folyamat végrehajtására vonatkozó kérés benyújtásához szükséges.
(3) Minden hitelesítő kijelöl legalább egy meghatalmazott képviselőt a létesítmények éves hitelesített kibocsátásadatainak a kibocsátásiegység-forgalmi jegyzék nyilvántartásaiba történő bejegyzésére, illetve jóváhagyására.
(4) Minden jegyzékkezelő és a központi tisztviselő kinevez legalább egy meghatalmazott képviselőt a kibocsátásiegység-forgalmi jegyzék és a CITL kezelő/tisztviselő nevében történő működtetésére és vezetésére.
(5) Meghatalmazott képviselőként csak természetes személyt lehet kijelölni.
20. cikk
Értesítés
A jegyzékkezelő köteles haladéktalanul értesíteni minden számlatulajdonost személyi számlájának létesítéséről, frissítéséről vagy lezárásáról.
2. SZAKASZ
Adatszolgáltatás és titkos adatok megfelelő kezelése
21. cikk
Adatszolgáltatás
(1) Az egyes jegyzékkezelők a IV. mellékletben felsorolt adatokat a jegyzék internetes oldalán keresztül a IV. mellékletben meghatározott gyakorisággal és az ott megadott címzettek számára átlátható és szervezett módon hozzáférhetővé teszik. A jegyzékkezelők a kibocsátásiegység-forgalmi jegyzékben lévő további adatokat nem adhatják ki.
(2) A központi tisztviselő a CITL internetes oldalán keresztül a IV. mellékletben felsorolt adatokat a IV. mellékletben megadott gyakorisággal és az ott megadott címzettek számára átlátható és szervezett módon hozzáférhetővé teszi. A központi tisztviselő a CITL-ben lévő további adatokat nem adhatja ki.
(3) Mindegyik internetes oldalon lehetővé kell tenni a IV. mellékletben felsorolt címzettek számára a keresők segítségével történő keresést.
(4) Minden jegyzékkezelő felel a kibocsátásiegység-forgalmi jegyzékéből származó információk pontosságáért.
Sem a CITL, sem a kibocsátásiegység-forgalmi jegyzékek nem kötelezhetik a számlatulajdonosokat arra, hogy megadjanak a kibocsátási egységekre vagy kiotói egységekre vonatkozó árinformációkat.
22. cikk
Titkos adatok megfelelő kezelése
(1) A kibocsátásiegység-forgalmi jegyzékekben és CITL-ben lévő összes adat - különösen az összes számlaállomány és ügylet - titkos adatnak minősül az e rendelet, a 2003/87/EK irányelv vagy a nemzeti jogszabályok előírásainak végrehajtásától eltérő célok tekintetében.
(2) A kibocsátásiegység-forgalmi jegyzékekben lévő adatok nem használhatók fel a számlatulajdonos előzetes hozzájárulása nélkül, a kibocsátásiegység-forgalmi jegyzékek e rendelet rendelkezéseinek megfelelő működtetése és vezetése céljára történő felhasználás kivételével.
(3) A központi tisztviselő, továbbá az egyes illetékes hatóságok és jegyzékkezelők csak akkor hajtanak végre folyamatokat, ha azok központi tisztviselőként, illetékes hatóságként vagy jegyzékkezelőként feladataik ellátásához szükségesek.
3. SZAKASZ
Táblák, kódok és azonosítók
23. cikk
Nemzetikiosztásiterv-táblák
A CITL tagállamonként tartalmaz egy nemzetikiosztásiterv-táblát a 2008 és 2012 közötti időszakra és az azt követő időszakokra. A nemzetikiosztásiterv-táblák a következő információkat tüntetik fel:
a)
a kiadott kibocsátási egységek teljes száma: egyetlen rovatban az abban az időszakban kiadásra kerülő kibocsátási egységek teljes száma, amelyre a nemzeti kiosztási terv vonatkozik;
b)
a piacra lépőknek ki nem osztott kibocsátási egységek teljes száma (tartalék): egyetlen rovatban azon (kiadott vagy megvett) kibocsátási egységek teljes száma, amelyeket a nemzeti kiosztási tervvel érintett időszak vonatkozásában az új kibocsátóknak és árverezésre különítettek el;
c)
évek: külön rovatban a nemzeti kiosztási terv vonatkozási időszakának minden egyes évére, növekvő sorrendben;
d)
létesítményazonosító kód külön rovatban növekvő sorrendben. A felsorolt létesítmények közé tartoznak a 2003/87/EK irányelv 24. cikkébe egyoldalúan felvett létesítmények, és nem tartoznak ide a 2003/87/EK irányelv 27. cikke értelmében átmenetileg kizárt intézmények;
e)
kiosztott kibocsátási egységek: a meghatározott évre meghatározott létesítménynek kiosztandó kibocsátási egységek az adott létesítmény azonosító kódjához az adott évre kapcsolódó rovatba kerülnek beírásra.
24. cikk
Kódok
Minden kibocsátásiegység-forgalmi jegyzék tartalmazza a bemenő kódokat és a válaszkódokat annak érdekében, hogy a kicserélt információkat minden egyes folyamat során megfelelően értelmezzék. A bemeneti kódok és válaszkódok megfelelnek a 9. cikkben említett adatcsere-formátumban szereplő kódoknak.
25. cikk
Számlaazonosító kódok és alfanumerikus azonosítók
A számlák létesítése előtt a jegyzékkezelőnek minden egyes számlához hozzá kell rendelnie egy egyedi azonosító kódot, illetve a számlatulajdonos által megadott alfanumerikus azonosítót az I., illetve a III. mellékletben megadott információk részeként. Számla létesítése előtt a jegyzékkezelőnek a számlatulajdonoshoz is hozzá kell rendelni egy egyedi számlatulajdonos-azonosító kódot.
IV. FEJEZET
ELLENŐRZÉSEK ÉS FOLYAMATOK
1. SZAKASZ
Számlák zárolása
26. cikk
Az üzemeltetői számlák zárolása
(1) Amennyiben 2006-tól kezdődően az adott év április 1-jén valamely létesítmény előző évi éves hitelesített kibocsátásadatai nincsenek rögzítve a kibocsátásiegység-forgalmi jegyzékben, a jegyzékkezelő e létesítmény üzemeltetői számláján zárolja valamennyi kibocsátási egység és kiotói egység átvezetését.
(2) Amennyiben az (1) bekezdésben említett létesítmény éves hitelesített kibocsátásadatai rögzítésre kerülnek a kibocsátásiegység-forgalmi jegyzékben, a jegyzékkezelő feloldja a számla zárolását.
(3) A jegyzékkezelő haladéktalanul értesíti az érintett számlatulajdonost és az illetékes hatóságot az egyes üzemeltetői számlák zárolásáról és annak feloldásáról.
(4) Az (1) bekezdés nem vonatkozik a kibocsátási egységek leadási folyamatára, az IKCS-k és KCSE-k leadási folyamatára és a kibocsátásiegység-felhalmozási folyamatra.
2. SZAKASZ
Automatikus ellenőrzések és az adategyeztetési folyamat
27. cikk
Az eltérések feltárása a CITL révén
(1) A központi tisztviselő biztosítja, hogy a CITL automatikus ellenőrzéseket hajtson végre valamennyi folyamat tekintetében a továbbiakban eltérésként említett olyan szabálytalanságok azonosítására, amelyek miatt a kezdeményezett folyamat nem felel meg a 2003/87/EK irányelv és a rendelet értelmében meghatározott követelményeknek.
(2) Ha az (1) bekezdésben említett automatikus ellenőrzések valamely folyamatot illetően eltéréseket azonosítanak, a központi tisztviselő automatikus válaszkód visszaküldésével azonnal értesíti az érintett jegyzékkezelőt vagy jegyzékkezelőket.
(3) A kezdeményező kibocsátásiegység-forgalmi jegyzék kezelője a (2) bekezdésben említett folyamatra vonatkozó válaszkód kézhezvételekor megszakítja a folyamatot, és erről értesíti a CITL-t. Az érintett jegyzékkezelő vagy jegyzékkezelők azonnal tájékoztatják az érintett számlatulajdonosokat arról, hogy a folyamatot megszakították.
28. cikk
Az ellentmondások CITL általi feltárása
(1) A központi tisztviselő biztosítja, hogy a CITL időszakonként adategyeztetési folyamatot indítson annak biztosítására, hogy a CITL kibocsátási egységekről és kiotói egységekről vezetett nyilvántartásai egyezzenek az egyes kibocsátásiegység-forgalmi jegyzékek kibocsátásiegység- és kiotóiegység-nyilvántartási bejegyzéseivel. Ebből a célból a CITL nyilvántartja valamennyi folyamatot.
(2) Ha az adategyeztetési folyamat során a továbbiakban ellentmondásként említett olyan szabálytalanságot azonosítanak, amely miatt a kibocsátásiegység-forgalmi jegyzék által a kibocsátási egységekre, számlákra vagy kiotói egységekre vonatkozóan a rendszeres egyeztetés keretében adott információk eltérnek a bármely ügyleti jegyzőkönyvben szereplő információktól, a központi tisztviselő azonnal értesíti az érintett jegyzékkezelőt vagy jegyzékkezelőket. Ha az ellentmondás nem oldódik fel, a központi tisztviselő biztosítja, hogy a CITL ne engedélyezze semmiféle olyan folyamat folytatását, amely korábbi ellentmondással érintett kibocsátási egységekkel, számlákkal vagy kiotói egységekkel kapcsolatos.
29. cikk
Eltérések feltárása az ITL által
Ha valamely automatikus ellenőrzést követően az ITL arról értesíti a jegyzékkezelőt vagy jegyzékkezelőket, hogy eltérést észlelt egy általuk kezdeményezett folyamatnál, a kezdeményező kibocsátásiegység-forgalmi jegyzék kezelője megszakítja a folyamatot, és erről értesíti az ITL-t. Az érintett jegyzékkezelő vagy jegyzékkezelők azonnal értesítik az érintett számlatulajdonosokat a folyamat megszakításáról.
30. cikk
A kibocsátásiegység-forgalmi jegyzék automatikus ellenőrzései
A jegyzékkezelő minden folyamat végrehajtása előtt és alatt biztosítja, hogy a jegyzéken belül megfelelő automatikus ellenőrzéseket hajtsanak végre az eltérések észlelésére, és ezáltal a folyamatokat még a CITL vagy az ITL által végzendő automatikus ellenőrzéseket megelőzően megszakítsák.
3. SZAKASZ
Eljárások végrehajtása és véglegesítése
31. cikk
Eljárások
(1) A kibocsátásiegység-forgalmi jegyzékeknek a következő folyamattípusok elvégzésére kell képesnek lenniük:
a)
Számlavezetéssel kapcsolatos folyamatok:
i.
számlalétesítési folyamat
ii.
számlafrissítési folyamat
iii.
számlalezárási folyamat
b)
Ellenőrzött kibocsátásokkal kapcsolatos folyamatok:
i.
ellenőrzött kibocsátásadatok bejegyzésére vonatkozó folyamat
ii.
ellenőrzött kibocsátásadatok frissítésére vonatkozó folyamat
c)
Adategyeztetési folyamat
d)
Kibocsátási egységek vagy kiotói egységek létrehozására vonatkozó ügyleteket érintő folyamatok:
i.
kiotói egységek kiadására vonatkozó folyamat
ii.
kibocsátási egységek kiadására vonatkozó folyamat
iii.
kibocsátási egységek helyesbítésére vonatkozó folyamat
e)
A kibocsátási egységekre vonatkozó más folyamatok:
i.
kibocsátásiegység-kiosztási folyamat
ii.
kibocsátásiegység-törlési folyamat
iii.
kibocsátásiegység-leadási folyamat
iv.
belső kibocsátásiegység-átvezetési folyamat
v.
külső kibocsátásiegység-átvezetési folyamat
vi.
kibocsátásiegység-felhalmozási folyamat
vii.
KME-knek a felhalmozott kibocsátási egységekhez való hozzáadására vonatkozó folyamat
f)
Kiotói egységekre vonatkozó más folyamatok:
i.
kiotói egységek megszüntetésére vonatkozó folyamat
ii.
IKCS-k és KCSE-k leadására vonatkozó folyamat
iii.
kiotói egységek belső átvezetésére vonatkozó folyamat
iv.
kiotói egységek külső átvezetésére vonatkozó folyamat
v.
a KME-kkel végzett kibocsátásiegység-átvezetések elszámolására vonatkozó folyamat
vi.
KME-k megszüntetés vagy törlés előtti átvezetésére vonatkozó folyamat
vii.
kiotói egységek megszüntetésére vonatkozó folyamat
g)
A nemzetikiosztásiterv-táblákba történő bejegyzésekkel és azok frissítésével kapcsolatos folyamatok:
i.
nemzetikiosztásiterv-táblába való bejegyzésre vonatkozó folyamat
ii.
nemzetikiosztásiterv-tábla lezárás tekintetében történő frissítésre vonatkozó folyamat
iii.
nemzetikiosztásiterv-tábla új kibocsátók tekintetében történő frissítésre vonatkozó folyamat
iv.
nemzetikiosztásiterv-tábla helyesbítés tekintetében történő frissítésre vonatkozó folyamat
v.
nemzetikiosztásiterv-tábla tartalék-visszapótlására vonatkozó folyamat
h)
Ügylet-visszafordítási folyamat
i)
Kibocsátásiegység-forgalmi jegyzék funkciótesztelésére vonatkozó folyamat.
(2) A kibocsátásiegység-forgalmi jegyzéket úgy kell kialakítani, hogy az a folyamatokat az üzenetváltási sorozat egészének, az előírt formátumnak és a nemzetközi követelményeknek megfelelően, valamint az adott folyamathoz a 9. cikkben említett adatcsere-formátumban hozzárendelt webszolgáltatás-leírónyelv használatával végre tudja hajtani.
Minden egyes kibocsátásiegység-forgalmi jegyzéknek képesnek kell lennie a CITL által küldött értesítések teljesítésére a 9. cikkben említett adatcsere-formátumnak megfelelően.
(3) A jegyzékkezelő minden folyamathoz egyedi folyamatazonosító kódot rendel.
32. cikk
A számlákkal, a hitelesített kibocsátásadatokkal és a nemzetikiosztásiterv-táblákkal kapcsolatos folyamatok véglegessé válása
A számlákkal, a hitelesített kibocsátásadatokkal és a nemzetikiosztásiterv-táblákkal kapcsolatos valamennyi folyamat akkor lesz végleges, amikor a CITL értesíti a kezdeményező kibocsátásiegység-forgalmi jegyzéket vagy - ha a kezdeményező a VI. fejezet szerint működtetett kibocsátásiegység-forgalmi jegyzék - a közösségi kibocsátásiegység-forgalmi jegyzéket arról, hogy nem észlelt eltéréseket a részére megküldött javaslatban.
33. cikk
Kibocsátásiegység-forgalmi jegyzékeken belüli kibocsátási egységekkel és kiotói egységekkel kapcsolatos folyamatok véglegessé válása
(1) A kibocsátási egységekkel kapcsolatos valamennyi folyamat - a kibocsátási egységek külső átvezetésére vonatkozó folyamat kivételével - akkor lesz végleges, amikor a CITL értesíti a kezdeményező kibocsátásiegység-forgalmi jegyzéket arról, hogy nem észlelt semmilyen eltérést a részére megküldött javaslatban, és a CITL visszaigazolást kapott a kezdeményező kibocsátásiegység-forgalmi jegyzéktől arra vonatkozóan, hogy nyilvántartásait a javaslatnak megfelelően frissítette.
(2) A kiotói egységekkel kapcsolatos valamennyi folyamat - a kiotói egységek külső átvezetésére vonatkozó folyamat és a KME-kkel végzett kibocsátásiegység-átvezetések elszámolására vonatkozó folyamat kivételével - akkor lesz végleges, amikor az ITL és a CITL egyaránt azt állapítja meg, hogy nem észlelt semmilyen eltérést a részükre megküldött javaslatban, valamint az ITL és a CITL egyaránt visszaigazolást kapott a kezdeményező kibocsátásiegység-forgalmi jegyzéktől arra vonatkozóan, hogy a nyilvántartásokat a javaslatnak megfelelően frissítette.
34. cikk
Kibocsátásiegység-forgalmi jegyzékek közötti ügyletekkel kapcsolatos folyamatok véglegessé válása
(1) A kibocsátási egységek külső átvezetésére vonatkozó folyamat akkor válik véglegessé, amikor a CITL értesíti a megszerző kibocsátásiegység-forgalmi jegyzéket arról, hogy nem észlelt semmilyen eltérést a kezdeményező kibocsátásiegység-forgalmi jegyzék által küldött javaslatban, és a CITLK visszaigazolást kapott a megszerző kibocsátásiegység-forgalmi jegyzéktől arra vonatkozóan, hogy nyilvántartásait a kezdeményező kibocsátásiegység-forgalmi jegyzék javaslatának megfelelően frissítette.
(2) A kiotói egységek külső átvezetésére vonatkozó folyamat és a KME-kkel végzett kibocsátásiegység-átvezetések elszámolási folyamat akkor lesz végleges, amikor az ITL és a CITL egyaránt azt állapítja meg, hogy nem észlelt semmilyen eltérést a kezdeményező kibocsátásiegység-forgalmi jegyzék által megküldött javaslatban, valamint az ITL és a CITL egyaránt visszaigazolást kapott a megszerző kibocsátásiegység-forgalmi jegyzéktől arra vonatkozóan, hogy nyilvántartásait a kezdeményező kibocsátásiegység-forgalmi jegyzék javaslatának megfelelően frissítette.
35. cikk
Az adategyeztetési folyamat véglegessé válása
Az adategyeztetési folyamat akkor válik véglegessé, amikor egy adott időpontra és dátumra vonatkozóan a kibocsátásiegység-forgalmi jegyzékben lévő adatok és a CITL-ben lévő adatok közötti összes ellentmondás feloldásra került, és az adott kibocsátásiegység-forgalmi jegyzéket illetően megtörtént az adategyeztetési folyamat sikeres újraindítása és befejeződése.
36. cikk
Tévedésből kezdeményezett véglegessé vált ügyletek visszafordítása
(1) Ha a számlatulajdonos vagy a számlatulajdonos nevében eljáró jegyzékkezelő véletlenül vagy tévedésből kezdeményezett a kibocsátási egységekre vonatkozó bármely ügyletet vagy IKCS-k és KCSE-k leadására vonatkozó folyamatot, akkor - a számlatulajdonos ügyletek kezdeményezésére feljogosított képviselője vagy képviselői által aláírt, az ügylet véglegesítésétől számítva öt munkanapon belül postára adott írásos kérelem útján - javasolhatja jegyzékkezelőjének az ügylet visszafordítását. A kérelemben nyilatkozni kell arról, hogy az ügyletet véletlenül vagy tévedésből kezdeményezték.
(2) Az (1) bekezdés nem vonatkozik a kibocsátási egységek külső átvezetésére vonatkozó folyamatra és a kibocsátási egységek belső átvezetésére vonatkozó folyamatra.
(3) Az ügylet véglegesítéstől számított 40 naptári napon belül a jegyzékkezelő írásban tájékoztathatja a központi tisztviselőt a kérésről és az ügylet visszafordítására vonatkozó döntéséről.
(4) A központi tisztviselő a jegyzékkezelőtől a (3) bekezdés értelmében megkapott értesítés átvételétől számított 40 naptári napon belül engedélyezi a vonatkozó ügylet visszafordítását az ügylet-visszafordítási folyamat alkalmazásával, feltéve, hogy
a)
a kérést és az értesítést az (1) és a (3) bekezdésben meghatározott határidőn belül adták postára;
b)
a javasolt visszafordítás csak a véletlenül vagy tévedésből kezdeményezett ügylet hatásait fordítja vissza, és nem jár együtt olyan, későbbi időpontban kezdeményezett ügyletek visszafordításával, amelyek ugyanazokat a kibocsátási egységeket érintik;
c)
a visszafordítás eredményeként egy üzemeltető sem válik nem megfelelővé a megelőző év tekintetében;
d)
a kibocsátásiegység-leadási folyamat, az IKCS- és KCSE-leadási folyamat és a kibocsátásiegység-törlési folyamat esetében a folyamat révén leadott vagy törölt mennyiséggel megegyező mennyiségű KME-t, IKCS-ket vagy KCSE-ket nem szüntették meg az 56. cikknek megfelelően, illetve nem törölték az 58. cikknek megfelelően.
(5) A jegyzékkezelő az ügylet-visszafordítási folyamat alkalmazásával visszafordítja a megfelelő ügyletet a központi tisztviselő azon értesítésének kézhezvételétől számított 5 munkanapon belül, mely szerint a visszafordítást a (3) bekezdésnek megfelelően engedélyezték.
37. cikk
Eljárások felfüggesztése
(1) A 280/2004/EK határozat 8. cikkének értelmében, ha az UNFCCC titkársága arról értesít egy tagállamot, hogy nem felel meg a kiotói egységek átruházására irányadó követelményeknek, a központi tisztviselő felfüggeszti a tagállam kibocsátásiegység-forgalmi jegyzékében az arra vonatkozó lehetőséget, hogy külső átvezetésre vonatkozó folyamatot hajtsanak végre, és a tagállam illetékes szerve utasítja a jegyzékkezelőt, hogy ne indítson ilyen kiotói egységekre vonatkozó ügyleteket.
(2) A Bizottság arra utasíthatja a központi tisztviselőt, hogy ideiglenesen függessze fel a valamely kibocsátásiegység-forgalmi jegyzék által kezdeményezett, a 31. cikk (1) bekezdésében említett folyamatot, amennyiben a folyamat végrehajtása nem a 31-35. cikkel összhangban történik, és erről haladéktalanul értesíti a kibocsátásiegység-forgalmi jegyzék kezelőjét.
(3) A Bizottság arra utasíthatja a központi tisztviselőt, hogy ideiglenesen függessze fel a kommunikációs kapcsolatot egy adott kibocsátásiegység-forgalmi jegyzék és a CITL között, vagy hogy függessze fel a 31. cikk (1) bekezdésében említett valamennyi vagy néhány folyamatot, ha az adott kibocsátásiegység-forgalmi jegyzék működtetése és karbantartása nem felel meg e rendelet rendelkezéseinek, és erről haladéktalanul értesíti a kibocsátásiegység-forgalmi jegyzék kezelőjét.
(4) A jegyzékkezelők kérhetik a központi tisztviselőt, hogy a kibocsátásiegység-forgalmi jegyzék karbantartásának céljaira ideiglenesen függessze fel a kommunikációs kapcsolatot a kibocsátásiegység-forgalmi jegyzék és a CITL között, vagy hogy függesszen fel a 31. cikk (1) bekezdésében említett folyamatok közül néhányat vagy valamennyit.
(5) A jegyzékkezelő kérheti a központi tisztviselőt, hogy állítsa helyre a kommunikációs kapcsolatot a kibocsátásiegység-forgalmi jegyzéke és a CITL között, vagy állítsa helyre a felfüggesztett folyamatokat, ha a jegyzékkezelő megítélése szerint a felfüggesztéshez vezető valamennyi rendezetlen kérdés megoldódott. A központi tisztviselő a lehető legkorábban értesíti a jegyzékkezelőt döntéséről. A tagállamok kérhetik, hogy ez a kérdés szerepeljen az Éghajlat-változási Bizottság napirendjén, a központi tisztviselő számára az ebben a kérdésben kialakult álláspontok továbbítása érdekében.
V. FEJEZET
ÜGYLETEK
1. SZAKASZ
Az egységek kiosztása és kiadása
38. cikk
A CITL-be való bejegyzés és a nemzetikiosztásiterv-táblák helyesbítése
(1) Az egyes rákövetkező időszakok kezdetét legalább 12 hónappal megelőzően minden tagállam bejelenti a Bizottságnak nemzetikiosztásiterv-tábláját, a 2003/87/EK irányelv 11. cikke szerint hozott határozatnak megfelelően.
(2) Amennyiben a nemzetikiosztásiterv-tábla a Bizottsággal közölt azon nemzeti kiosztási terven alapul, amelyet nem utasítottak el a 2003/87/EK irányelv 9. cikkének (3) bekezdése értelmében, illetve amelyhez a Bizottság javasolt módosításokat fogadott el, úgy a Bizottság utasítja a központi tisztviselőt, hogy a nemzetikiosztásiterv-tábla bejegyzési folyamatának alkalmazásával jegyezze be a nemzetikiosztásiterv-táblát a CITL-be.
(3) A tagállamok minden alkalommal értesítik a Bizottságot nemzeti kiosztási tervük helyesbítéséről, egyúttal pedig megküldik a Bizottságnak nemzetikiosztásiterv-táblájuk megfelelő helyesbítését. Ha a tagállam által a Bizottságnak benyújtott nemzeti kiosztási tervet a Bizottság a 2003/87/EK irányelv 9. cikkének (3) bekezdése alapján nem utasította el, vagy ha a Bizottságnak benyújtott nemzeti kiosztási terven a Bizottság módosításokat hagyott jóvá, illetve a nemzetikiosztásiterv-tábla helyesbítése ezen a terven alapul és az adatok minőségének javulása miatt szükséges, akkor a Bizottság utasítja a központi tisztviselőt, hogy az adott helyesbítést vezesse be a CITL-ben található nemzetikiosztásiterv-táblába.
(4) A kibocsátási egységek új kibocsátóknak való kiosztásához kapcsolódó helyesbítéseket a nemzetikiosztásiterv-tábla új kibocsátókkal kapcsolatos helyesbítési folyamata alkalmazásával kell megtenni. Az új kibocsátók tartalékának kibocsátási egységek vétele útján történő növeléséhez kapcsolódó helyesbítéseket a nemzetikiosztásiterv-tábla tartalék-visszapótlására vonatkozó folyamat alkalmazásával kell megtenni. Más helyesbítéseket a nemzetikiosztásiterv-tábla helyesbítés tekintetében történő frissítési folyamatának alkalmazásával kell megtenni.
(5) Minden egyéb esetben a tagállamnak közölnie kell nemzeti kiosztási tervének helyesbítését a Bizottsággal, és ha a Bizottság nem utasítja vissza ezt a helyesbítést a 2003/87/EK irányelv 9. cikkének (3) bekezdése szerinti eljárással összhangban, akkor a Bizottság utasítja a központi tisztviselőt, hogy a nemzetikiosztásiterv-tábla helyesbítés tekintetében történő frissítési folyamatának alkalmazásával jegyezze be a megfelelő helyesbítést a CITL-ben lévő nemzetikiosztásiterv-táblába.
(6) A jegyzékkezelő a 39. cikknek megfelelően kiadott kibocsátási egységek tekintetében a (2) bekezdés szerint tett minden, a 2008 és 2012 közötti vagy az azt követő időszakra a 39. cikk szerint kiadott kibocsátási egységek teljes mennyiségét csökkentő helyesbítést követően és a kibocsátási egységek helyesbítési folyamatának alkalmazásával:
a)
átvezeti az illetékes hatóság által megadott számú kibocsátási egységet az adott időszak nemzeti kibocsátásiegység-törlési számlájára; és
b)
átvezeti a megegyező mennyiségű KME-t az ETS KME letéti számlájáról valamely részesfélszámlára.
39. cikk
Kibocsátási egységek kiadása
A nemzetikiosztásiterv-tábla CITL-be való bevitelét követően, és a 38. cikk (2) bekezdésében előírt feltételre figyelemmel a jegyzékkezelő a 2008 és 2012 közötti időszak első évének február 28. napjáig, majd minden ezt követő ötéves időszak első évének február 28. napjáig a kibocsátásiegység-kiadási folyamat alkalmazásával:
a)
kiadja a nemzeti kiosztási tervben szereplő kibocsátási egységek teljes mennyiségét a nemzeti kibocsátásiegység-nyilvántartási számlára; és
b)
minden kibocsátási egységhez egyedi egységazonosító kódot rendel; továbbá
c)
átvezet megegyező mennyiségű KME-t valamely részesfélszámláról az ETS KME letéti számlára.
40. cikk
Kibocsátási egységek kiosztása az üzemeltetők részére
(1) A 38. cikk (2) bekezdésének és a 41. cikknek a sérelme nélkül a jegyzékkezelő minden év február 28-ig átvezeti a részesfélszámláról az adott üzemeltetői számlára a teljes kiadott kibocsátási egység mennyiség azon hányadát, amely az adott évre az adott létesítménynek kiosztásra került, a nemzetikiosztásiterv-tábla vonatkozó rovatával összhangban.
(2) A kiosztást a kibocsátásiegység-kiosztási folyamat alkalmazásával kell elvégezni.
(3) Ha a tagállam nemzeti kiosztási terve az adott létesítményre vonatkozóan úgy irányozza elő, a jegyzékkezelő ezt a hányadot az adott év valamely későbbi napján is átvezetheti.
41. cikk
Kibocsátásiegység-leadás az illetékes hatóság utasítására
(1) Az illetékes hatóság által a 2003/87/EK irányelv 16. cikkének (1) bekezdése alapján adott ilyen értelmű utasítás esetén a jegyzékkezelő leadja a teljes kibocsátásiegység-mennyiség azon hányadának egészét vagy egy részét, amely valamely évre valamely létesítménynek kiosztásra került, és az adott létesítményhez az adott évre bejegyzi a leadott egységek számát. Ezek a leadott egységek átvezetésre kerülnek a nemzeti kibocsátásiegység-törlési számlára.
(2) Az illetékes hatóság utasítására leadott kibocsátási egységek leadása a kibocsátásiegység-leadási folyamat alkalmazásával történik.
42. cikk
Kibocsátási egységek kiosztása új kibocsátóknak
Az illetékes hatóság utasítására a jegyzékkezelő az új kibocsátó üzemeltetői számlájára átvezeti a teljes kibocsátásiegység-mennyiségnek a nemzeti kibocsátásiegység-nyilvántartási számlán található azon hányadát, amelyet valamely jegyzékkezelő az adott új kibocsátónak az adott évre vonatkozóan a nemzetikiosztásiterv-tábla megfelelő rovatával összhangban kiosztott. A kibocsátási egységeket a kibocsátásiegység-kiosztási folyamat alkalmazásával kell átvezetni.
43. cikk
Kibocsátási egységek kiosztása valamely tagállam általi értékesítésüket követően
Ha a valamely tagállam birtokában lévő kibocsátási egységek értékesítését követően az illetékes hatóság ilyen értelmű utasítást ad, a jegyzékkezelő adott mennyiségű kibocsátási egységet a nemzeti kibocsátásiegység-nyilvántartási számláról átvezet a kibocsátási egységek vevője által megadott nyilvántartási számlára. A kibocsátásiegység-forgalmi jegyzéken belüli átvezetéseket a belső kibocsátásiegység-átvezetési folyamat alkalmazásával kell végrehajtani. A kibocsátásiegység-forgalmi jegyzékek közötti átvezetéseket a külső kibocsátásiegység-átvezetési folyamat alkalmazásával kell végrehajtani.
2. SZAKASZ
Átruházások és jogosultság
44. cikk
Kibocsátási egységek számlatulajdonosok által történő átvezetése
(1) A jegyzékkezelő a számlatulajdonos kérésére a belső kibocsátásiegység-átvezetési folyamat alkalmazásával minden alkalommal végrehajtja a számlatulajdonos számláján tartott kibocsátási egységek átvezetését a kibocsátásiegység-forgalmi jegyzékében lévő nemzeti kibocsátásiegység-nyilvántartási számla, az üzemeltetői számla és a személyi számlák között.
(2) A jegyzékkezelő a számlatulajdonos kérésére a külső kibocsátásiegység-átvezetési folyamat alkalmazásával végrehajtja a számlatulajdonos számláján tartott kibocsátási egységek minden átvezetését a kibocsátásiegység-forgalmi jegyzékében lévő nemzeti kibocsátásiegység-nyilvántartási számla, az üzemeltetői számla és a személyi számlák és a más kibocsátásiegység-forgalmi jegyzékben lévő ilyen számlák között.
(3) Kibocsátási egységeket valamely kibocsátásiegység-forgalmi jegyzékben szereplő számláról csak akkor szabad valamely harmadik országbeli jegyzékben vagy a TFM-jegyzékben szereplő számlára átvezetni, illetve valamely harmadik országbeli jegyzékben vagy a TFM-jegyzékben szereplő számláról megszerezni, ha a következő feltételek teljesülnek:
a)
megkötötték a 2003/87/EK irányelv 25. cikkének (1) bekezdése szerinti megállapodást; és
b)
az ilyen átvezetések összhangban állnak a Bizottság által a 2003/87/EK irányelv 25. cikk (2) bekezdése szerint készített megállapodásnak a kibocsátási egységek kölcsönös elismeréséről szóló rendelkezéseivel.
45. cikk
Kiotói egységek számlatulajdonosok által történő átvezetése
(1) A jegyzékkezelő a számlatulajdonos kérésére a számlatulajdonos számláján tartott kiotói egységek kibocsátásiegység-forgalmi jegyzékében lévő nemzeti részesfélszámla, az üzemeltetői számla és a személyi számlák közötti minden átvezetését a belső kiotóiegység-átvezetési folyamat alkalmazásával hajtja végre, feltéve, hogy a 14. cikknek megfelelően lehet ilyen egységeket a fogadó számlán tartani.
(2) A jegyzékkezelő a számlatulajdonos kérésére a számlatulajdonos számláján tartott kiotói egységek kibocsátásiegység-forgalmi jegyzékében lévő nemzeti részesfélszámla, az üzemeltetői számla és a személyi számlák és más kibocsátásiegység-forgalmi jegyzékben lévő ilyen számlák közötti minden átvezetését a külső kiotóiegység-átvezetési folyamat alkalmazásával hajtja végre, feltéve, hogy a 14. cikknek megfelelően lehet ilyen egységeket a fogadó számlán tartani.
46. cikk
Minimális kibocsátásiegység-állomány a kibocsátásiegység-forgalmi jegyzékekben
(1) A CITL visszautasítja a javasolt átvezetést, ha a külső kibocsátásiegység-átvezetési folyamat vagy a kibocsátásiegység-törlési folyamat eredményeként a kibocsátásiegység-forgalmi jegyzékben tartott kibocsátási egységek száma kevesebb lenne, mint a 11/CMP.1 határozat értelmében az adott kibocsátásiegység-forgalmi jegyzékben kötelezettségvállalási időszaki tartalékként tartandó kiotói egységek számának és az adott kibocsátásiegység-forgalmi jegyzékben az ETS KME letéti számlán és a törlési számlán kívül tartott kiotói egységek aktuális számának különbsége.
(2) A CITL visszautasítja a javasolt átvezetést, ha a külső kibocsátásiegység-átvezetési folyamat vagy a kibocsátásiegység-törlési folyamat eredményeként az Európai Unióhoz 2000 előtt csatlakozott tagállamok kibocsátásiegység-forgalmi jegyzékében tartott kibocsátási egységek száma kevesebb lenne, mint a 11/CMP.1 határozat értelmében ezekben a kibocsátásiegység-forgalmi jegyzékekben kötelezettségvállalási időszaki tartalékként tartandó kiotói egységek számának és az e kibocsátásiegység-forgalmi jegyzékekben az ETS KME letéti számlákon és a törlési számlákon kívül tartott kiotói egységek aktuális számának különbsége.
3. SZAKASZ
Hitelesített kibocsátásadatok
47. cikk
Létesítmények hitelesített kibocsátásadatai
(1) Amikor a hitelesítő - beleértve a hitelesítőként eljáró illetékes hatóságokat is - egy létesítmény előző évi kibocsátásadatait tartalmazó üzemeltetői jelentés hitelesítése során a 2003/87/EK irányelv 15. cikkének első bekezdése értelmében a tagállam által megállapított részletes követelmények alapján a jelentést kielégítőnek találta, az adott létesítmény adott évi éves hitelesített kibocsátásadatát bejegyzi a kibocsátásiegység-forgalmi jegyzék nyilvántartásában az adott létesítményhez az adott évre, illetve a hitelesített kibocsátásadat-bejegyzési folyamat alkalmazásával jóváhagyja ezt a bejegyzést.
(2) A jegyzékkezelő megtilthatja a létesítmény éves hitelesített kibocsátásadatának bejegyzését mindaddig, amíg az illetékes hatóság meg nem kapja az üzemeltetők által a 2003/87/EK irányelv 14. cikkének (3) értelmében az adott létesítményre vonatkozóan benyújtott, a hitelesített kibocsátásadatokat tartalmazó jelentést, és lehetővé nem teszi a kibocsátásiegység-forgalmi jegyzék számára az éves hitelesített kibocsátásadatok fogadását.
(3) Az illetékes hatóság utasíthatja a jegyzékkezelőt, hogy egy korábbi évre helyesbítse valamely létesítmény adott évi hitelesített kibocsátásait a 2003/87/EK irányelv V. melléklete értelmében a tagállam által megállapított részletes követelményeknek való megfelelőség biztosítása érdekében úgy, hogy a hitelesített kibocsátásadat-frissítési folyamat alkalmazásával az adott létesítmény adott évre vonatkozó helyesbített éves hitelesített kibocsátásadatait jegyzi be a kibocsátásiegység-forgalmi jegyzék nyilvántartásába az adott létesítményhez az adott évre.
(4) Ha az illetékes hatóság a jegyzékkezelőt egy korábbi év vonatkozásában valamely létesítmény adott évi hitelesített kibocsátásadatainak helyesbítésére akkor utasítja, amikor az ezen korábbi év kibocsátásaival azonos kibocsátásiegység-mennyiség leadására a 2003/87/EK irányelv 6. cikkének (2) bekezdésében előírt határidő már lejárt, akkor a központi tisztviselő csak abban az esetben engedélyezi ezt a helyesbítést, ha tájékoztatást kapott az illetékes hatóság arra vonatkozó döntéséről, hogy a hitelesített kibocsátásadatok helyesbítésének eredményeként a létesítménynek hogyan módosult a megfelelőségi státusa.
4. SZAKASZ
Kibocsátási egységek, IKCS-k és KCSE-k leadása
48. cikk
Kibocsátási egységek leadása
(1) Az üzemeltető úgy adja le valamely létesítmény kibocsátási egységeit, hogy felkéri - vagy, amennyiben a tagállam jogszabályai így rendelkeznek, úgy kell tekinteni, mintha már felkérte volna - a jegyzékkezelőt, hogy:
a)
vezessen át egy meghatározott időszakra vonatkozó meghatározott számú kibocsátási egységet az adott üzemeltetői számláról az adott kibocsátásiegység-forgalmi jegyzék nemzeti kibocsátásiegység-törlési számlájára;
b)
jegyezze be az átvezetett kibocsátási egységek számát leadott mennyiségként az adott létesítményhez a tárgyidőszakra.
(2) Az átvezetés és a bejegyzés a kibocsátásiegység-leadási folyamat alkalmazásával történik.
49. cikk
Az IKCS-k és KCSE-k leadása
(1) Valamely létesítmény vonatkozásában az IKCS-k és KCSE-k üzemeltető részéről történő, a 2003/87/EK irányelv 11a. cikke szerinti leadása úgy történik, hogy az üzemeltető felkéri a jegyzékkezelőt, hogy:
a)
vezesse át a meghatározott évre vonatkozó meghatározott számú IKCS-t vagy KCSE-t az adott üzemeltetői számláról azon kibocsátásiegység-forgalmi jegyzék részesfélszámlájára, amelyben az üzemeltető üzemeltetői számláját vezeti;
b)
jegyezze be az átvezetett IKCS-k vagy KCSE-k számát leadott mennyiségként az adott létesítményhez a tárgyidőszakra.
(2) A jegyzékkezelő az IKCS-k vagy KCSE-k leadására vonatkozó kéréseket legfeljebb az egyes létesítmények kibocsátási egységeinek a tagállami jogszabályban meghatározott százalékos mértékéig fogadja el. A CITL visszautasít az IKCS-k vagy KCSE-k leadására vonatkozó minden olyan kérést, amely a tagállamban leadható IKCS-k vagy KCSE-k legnagyobb megengedett mennyiségét meghaladó mennyiségre irányul.
(3) Az átvezetés és a bejegyzés az IKCS-k vagy KCSE-k leadási folyamatának alkalmazásával történik.
50. cikk
A megfelelőségi státus értékének meghatározása
(1) A jegyzékkezelő minden év május 1-jén minden létesítményre vonatkozólag meghatározza a megfelelőségi státus értékét, olyan módon, hogy kiszámítja az aktuális időszakra a leadott összes kibocsátási egység, IKCS és KCSE mennyiségének összegét, és ebből levonja a tárgyévvel bezárólag tartó időszak hitelesített kibocsátásadatainak összegét, majd ehhez hozzáad egy korrekciós tényezőt.
(2) Az (1) bekezdésben említett korrekciós tényező értéke nulla, ha az előző időszak utolsó évére a megfelelőségi státus értéke nagyobb volt nullánál, de megtartja az előző időszak utolsó évének értékét, ha az érték nulla vagy annál kisebb.
51. cikk
A megfelelőségi státus értékének bejegyzése és az arról szóló értesítés
(1) A jegyzékkezelő minden létesítményre és minden évre bejegyzi a megfelelőségi státus 50. cikknek megfelelően kiszámított értékét.
(2) A jegyzékkezelő minden évben a május 1-jét követő első munkanapon közli az illetékes hatósággal az összes bejegyzett megfelelőségistátus-értéket. Emellett a jegyzékkezelő a korábbi évekre bejegyzett megfelelőségistátus-értékek minden változását közli az illetékes hatósággal.
52. cikk
Ellenőrzött kibocsátásadatok bejegyzése
Ha minden év május 1. napján egy adott létesítményre valamely korábbi évre vonatkozólag a kibocsátásiegység-forgalmi jegyzékben nem szerepel hitelesített kibocsátásadat, akkor a kibocsátásiegység-forgalmi jegyzékbe nem szabad olyan, a 2003/87/EK irányelv 16. cikkének (1) bekezdése alapján meghatározott helyettesítő kibocsátásadatot bejegyezni, amelynek kiszámítása nem a 2003/87/EK irányelv V. melléklete értelmében a tagállam által megállapított részletes követelményeknek a lehető legmegfelelőbben történt.
5. SZAKASZ
Kibocsátási egységek törlése és kiotói egységek megszüntetése
53. cikk
Kibocsátási egységek törlése
A jegyzékkezelő végrehajtja a számlatulajdonosnak a 2003/87/EK irányelv 12. cikkének (4) bekezdésén alapuló minden arra irányuló kérését, hogy a kibocsátásiegység-törlési folyamat alkalmazásával töröljék a számláján tartott kibocsátási egységeket a következők révén:
a)
meghatározott számú kibocsátási egységnek az adott számláról az adott kibocsátásiegység-forgalmi jegyzék nemzeti kibocsátásiegység-törlési számlájára történő átvezetése; és
b)
az átvezetett kibocsátási egységeknek az aktuális évre töröltként történő bejegyzése.
54. cikk
Kiotói egységek megszüntetése
A jegyzékkezelő végrehajtja a számlatulajdonosnak a 2003/87/EK irányelv 12. cikkének (4) bekezdésén alapuló minden olyan kérését, miszerint a kiotóiegység-törlési folyamat alkalmazásával törölni kíván a számlatulajdonos számláin tartott, meghatározott számú kiotói egységet a megfelelő számláról az adott kibocsátásiegység-forgalmi jegyzék törlési számlájára történő átvezetés révén.
6. SZAKASZ
A kibocsátásiegység-átvezetés kiotói egységekkel történő elszámolása
55. cikk
A kibocsátásiegység-átvezetések elszámolása
(1) A következő lépéseket kell megtenni annak biztosítása érdekében, hogy valamely kibocsátásiegység-forgalmi jegyzék ETS KME letéti számláján lévő KME-k mennyisége egyenlő legyen az adott kibocsátásiegység-forgalmi jegyzékben a május 1-jét követő első munkanapon tartott kibocsátási egységek összegével:
a)
a központi tisztviselő a május 1-jét követő első munkanapon számba veszi az egyes kibocsátásiegység-forgalmi jegyzékek tekintetében az adott kibocsátásiegység-forgalmi jegyzékben tartott összes kibocsátási egység és az adott kibocsátásiegység-forgalmi jegyzék ETS KME letéti számláján lévő KME-k mennyiségét;
b)
a jegyzékkezelő a központi tisztviselő értesítésére, a KME-kkel végzett kibocsátásiegység-átvezetések elszámolására vonatkozó folyamat alkalmazásával május 10-ig átvezeti az ETS KME letéti számláról a számbavétel szerint a kibocsátásiegység-forgalmi jegyzékben tartott összes kibocsátási egység mennyiségét meghaladó KME-mennyiséget a közösségi kibocsátásiegység-forgalmi jegyzékben vezetett ETS központi elszámolási számlára;
c)
a közösségi kibocsátásiegység-forgalmi jegyzék kezelője a központi tisztviselő értesítésére, a KME-kkel végzett kibocsátásiegység-ávezetések elszámolási folyamatának alkalmazásával május 15-ig átvezeti az adott kibocsátásiegység-forgalmi jegyzékben tartott és a számbavétel szerint a kibocsátásiegység-forgalmi jegyzék ETS KME letéti számláján tartott KME-k mennyiségével azonos számú kibocsátási egységet az adott kibocsátásiegység-forgalmi jegyzék ETS KME letéti számlájára.
(2) E cikk alkalmazásában a kibocsátásiegység-forgalmi jegyzékben tartott kibocsátási egységnek minősülnek a nemzeti kibocsátásiegység-törlési számlán tartott olyan kibocsátási egységek, amelyek tekintetében még nem végezték el az 56. és 58. cikknek megfelelően történő megszüntetést vagy törlést.
(3) Ha a jegyzékkezelő nem hajtotta végre határidőre az (1) bekezdésben leírt feladatokat, a központi tisztviselő a KME-kkel végzett kibocsátásiegység-ávezetések elszámolási folyamat kivételével zárolja a 31. cikk (1) bekezdésének d)-h) pontjában említett valamennyi folyamatot mindaddig, amíg ezeket a feladatokat nem végzik el.
(4) A központi tisztviselő további elszámolási folyamatokat is indíthat az (1) bekezdésben megjelölttől eltérő időpontban, a jegyzékkezelők megfelelő előzetes értesítése mellett.
7. SZAKASZ
Kiotói egységek megszüntetése
56. cikk
A KME-k, KCSE-k vagy IKCS-k megszüntetése kibocsátási egységek, KCSE-k és IKCS-k leadása ellenében
(1) A rendelet hatálybalépését követő év és az azt követő minden év június 30-ig a jegyzékkezelő a következő folyamatok alkalmazásával megszüntet a 48. és 49. cikknek megfelelően leadott kibocsátási egységek, KCSE-k vagy IKCS-k mennyiségével megegyező mennyiségű KME-t, KCSE-t vagy IKCS-t - de nem iIKCS-t és htIKCS-t:
a)
a KME-k megszüntetés vagy törlés előtti átvezetési folyamatának alkalmazásával átvezet a tárgyidőszakra az előző év május 1-je és a tárgyév április 30-a között leadott kibocsátási egységek mennyiségével megegyező mennyiségű KME-t a KME-letéti számláról a részesfélszámlára; és
b)
a kiotói egységek megszüntetésére vonatkozó folyamat alkalmazásával átvezeti a tárgyidőszakra az előző év május 1-je és a tárgyév április 30-a között leadott kibocsátási egységek, KCSE-k vagy IKCS-k mennyiségével megegyező mennyiségű KME-t, KCSE-t vagy IKCS-t - de nem iIKCS-t és htIKCS-t - a részesfélszámláról a megszüntetési számlára.
(2) Ha a jegyzékkezelő nem hajtotta végre határidőre az (1) bekezdésben leírt feladatokat, a központi tisztviselő mindaddig zárolja a kibocsátásiegység-felhalmozási folyamatot, amíg ezeket a feladatokat nem végzik el.
57. cikk
Kiotói egységek megszüntetése
(1) A tagállam illetékes szervének utasítására a jegyzékkezelő a kiotói egységek megszüntetésére vonatkozó folyamat alkalmazásával az adott szerv által megjelölt mennyiségű és típusú, bármely részesfélszámlán tartott kiotói egységet vezet át kibocsátásiegység-forgalmi jegyzékében a megfelelő megszüntetési számlára.
(2) Üzemeltetői vagy személyi számlákról nem lehet kibocsátási egységeket megszüntetési számlákra átvezetni.
8. SZAKASZ
Kiotói egységek törlése
58. cikk
Kiotói egységek törlése kibocsátási egységek törlése ellenében
(1) A rendelet hatálybalépését követő év és az azt követő minden év június 30-ig a jegyzékkezelő a következő folyamatok alkalmazásával törli a tárgyidőszak január 1-je és az előző év január 1-je között törölt kibocsátási egységek mennyiségével megegyező mennyiségű KME-t, KCSE-t vagy IKCS-t - de nem iIKCS-t és htIKCS-t:
a)
a KME-k megszüntetés vagy törlés előtti átvezetésére vonatkozó folyamat alkalmazásával átvezet a tárgyidőszakra az előző év január 1-je és a tárgyév január 1-je között törölt kibocsátási egységek mennyiségével megegyező mennyiségű KME-t a KME-letéti számláról a részesfélszámlára; és
b)
a kiotói egységek megszüntetésére vonatkozó folyamatának alkalmazásával átvezeti az 53. cikknek megfelelően törölt kibocsátási egységek mennyiségével megegyező mennyiségű KME-t, KCSE-t vagy IKCS-t - de nem iIKCS-t és htIKCS-t - a részesfélszámláról a megszüntetési számlára.
(2) Ha a jegyzékkezelő nem hajtotta végre határidőre az (1) bekezdésben meghatározott feladatokat, a központi tisztviselő mindaddig zárolja a kibocsátásiegység-felhalmozási folyamatot, amíg ezeket a feladatokat nem végzik el.
9. SZAKASZ
Kibocsátási egységek felhalmozása
59. cikk
Tárolás időszakok között
(1) 2013. május 1-jén és minden azt követő időszak május 1-jén a jegyzékkezelők a kibocsátási egységek felhalmozása folyamat alkalmazásával átváltják a kibocsátásiegység-forgalmi jegyzékükben tartott és még le nem adott kibocsátási egységeket a tárgyidőszakra érvényes kibocsátási egységre.
(2) Azon tagállamok jegyzékkezelői, amelyek a 2013-ban kezdődő időszakra képesek KME-ket kiadni, a KME-knek a felhalmozott kibocsátási egységekhez való hozzáadásának folyamata alkalmazásával ugyanazon év június 30-ig átvezetnek az (1) bekezdésnek megfelelően átalakított kibocsátási egységek mennyiségével megegyező, az adott időszakra érvényes KME-t az adott időszak ETS KME letéti számlájára. A jegyzékkezelők egyben átvezetnek az előző időszak ETS KME letéti számláján megmaradt minden KME-t valamely részesfélszámlára.
VI. FEJEZET
A KME-KET KIADNI NEM KÉPES TAGÁLLAMOK KIBOCSÁTÁSIEGYSÉG-FORGALMI JEGYZÉKÉRE VONATKOZÓ RENDELKEZÉSEK
60. cikk
A KME-ket kiadni nem képes tagállamok kibocsátásiegység-forgalmi jegyzékének működése
(1) Azok a tagállamok, amelyek nem tudnak kiadni KME-ket, és ennek nem az az oka, hogy nem jogosultak IKCC-k, KCSE-k és KME-k átvezetésére a 11/CMP.1 határozatának rendelkezéseivel összhangban, a közösségi kibocsátásiegység-forgalmi jegyzékkel konszolidált módon hozzák létre, működtetik és vezetik kibocsátásiegység-forgalmi jegyzéküket.
(2) A VI. fejezet szerint működtetett kibocsátásiegység-forgalmi jegyzékek a CITL-vel a közösségi kibocsátásiegység-forgalmi jegyzék által létesített kommunikációs kapcsolaton keresztül kommunikálnak.
(3) A kibocsátásiegység-forgalmi jegyzékekre vonatkozó rendelkezések nem vonatkoznak a VI. fejezet szerint működtetett kibocsátásiegység-forgalmi jegyzékekre, a következők kivételével: a 3., 8., 12. és 13. cikk, a 14. cikk (1) bekezdése, a 15-28. cikk, a 29. cikk (3) bekezdése, a 30. cikk, a 31. cikk (2) és (4) bekezdése, a 32. és 33. cikk, a 34. cikk (1) bekezdése, a 35-37. cikk, a 38. cikk (1), (2) és (3) bekezdése, a 40-43. cikk, a 44. cikk (1) és (3) bekezdése, a 45. cikk (1) bekezdése, a 47. és 48. cikk, az 50-54. cikk, valamint az 59-90. cikk.
(4) A VI. fejezet szerint működtetett kibocsátásiegység-forgalmi jegyzékek kezelői tekintetében a 85. cikkben és a 86. cikk (2) és (3) bekezdésében előírt kötelezettségeket a közösségi kibocsátásiegység-forgalmi jegyzék kezelője látja el.
61. cikk
Nemzeti számlák a VI. fejezet szerint működtetett kibocsátásiegység-forgalmi jegyzékekben
(1) Minden VI. fejezet szerint működtetett kibocsátásiegység-forgalmi jegyzék tartalmazza a következő nemzeti számlákat:
a)
legalább egy nemzeti kibocsátásiegység-nyilvántartási számla;
b)
a 2008 és 2012 közötti időszakra és minden azt követő időszakra egy-egy nemzeti kibocsátásiegység-törlési számla.
(2) A VI. fejezet szerint működtetett kibocsátásiegység-forgalmi jegyzékekben a nemzeti számlákon csak VI. fejezet szerinti kibocsátási egységeket lehet tartani.
(3) A VI. fejezet szerint működtetett kibocsátásiegység-forgalmi jegyzékekben a nemzeti számlák megfelelnek a 9. cikkben említett adatcsere-formátumnak.
62. cikk
Kibocsátási egységek nyilvántartása a VI. fejezet szerint működtetett kibocsátásiegység-forgalmi jegyzékekben
A VI. fejezet szerint működtetett kibocsátásiegység-forgalmi jegyzékekben az üzemeltetői és személyi számlák VI. fejezet szerinti kibocsátási egységeket és - amennyiben erre a tagállami jogszabályok felhatalmazást adnak - kiotói egységeket lehet nyilvántartani. A VI. fejezet szerint működtetett kibocsátásiegység-forgalmi jegyzékekben az üzemeltetői számláknak képesnek kell lenniük szabványos kibocsátási egységek nyilvántartására is.
63. cikk
A VI. fejezet szerint működtetett kibocsátásiegység-forgalmi jegyzékek kibocsátásiegység-létrehozási táblája
A közösségi kibocsátásiegység-forgalmi jegyzék tartalmazza a VI. fejezet szerint működtetett kibocsátásiegység-forgalmi jegyzékek kibocsátásiegység-létrehozási tábláját, amelynek képesnek kell lennie a következő információk megadására:
a)
a kibocsátásiegység-forgalmi jegyzék azonosító kódja;
b)
a VI. fejezet szerinti kibocsátási egységgé átalakított szabványos kibocsátási egységek száma;
c)
a szabványos kibocsátási egységgé átalakított VI. fejezet szerinti kibocsátási egységek száma;
d)
a VI. fejezet szerinti kibocsátási egységből szabványos kibocsátási egységgé történő átalakítások nettó egyenlege, a c) pont szerinti értékből a b) pont szerinti érték levonása révén kifejezne. Ez az egyenleg vehet fel negatív értéket is.
64. cikk
Az ITL által a VI. fejezet szerint működtetett kibocsátásiegység-forgalmi jegyzékekben észlelt eltérések és ellentmondások
Az ITL tájékoztatja a VI. fejezet szerint működtetett kibocsátásiegység-forgalmi jegyzéket minden olyan eltérésről, amelyet a szóban forgó kibocsátásiegység-forgalmi jegyzék által a közösségi kibocsátásiegység-forgalmi jegyzék kezelőjén keresztül kezdeményezett folyamat keretében észlelt. A VI. fejezet szerint működtetett kibocsátásiegység-forgalmi jegyzék kezelője leállítja a folyamatot és a közösségi kibocsátásiegység-forgalmi jegyzék kezelője értesíti erről az ITL-t. A VI. fejezet szerint működtetett kibocsátásiegység-forgalmi jegyzék kezelője és az érintett többi jegyzékkezelő a folyamat leállításáról haladéktalanul tájékoztatja az érintett számlatulajdonosokat.
65. cikk
További folyamatok a VI. fejezet szerint működtetett kibocsátásiegység-forgalmi jegyzékekben
(1) A VI. fejezet szerint működtetett kibocsátásiegység-forgalmi jegyzékeknek képesnek kell lenniük a d) pontban meghatározott folyamat kivételével a 31. cikk (1) bekezdésében meghatározott folyamatok, illetve a következő folyamatok elvégzésére:
a)
a VI. fejezet szerinti kibocsátásiegység-kiadási folyamat;
b)
a VI. fejezet szerinti kibocsátásiegység-helyesbítési folyamat.
(2) A VI. fejezet szerint működtetett kibocsátásiegység-forgalmi jegyzékek a 31. cikk (1) bekezdésének d) pontjában meghatározott folyamatok helyett az (1) bekezdés a) és b) pontjában említett folyamatokat alkalmazzák.
66. cikk
A számlákkal, a hitelesített kibocsátásadatokkal és a nemzetikiosztásiterv-táblákkal kapcsolatos folyamatok véglegessé válása
A számlákkal, a hitelesített kibocsátásadatokkal és a nemzetikiosztásiterv-táblákkal kapcsolatos, a VI. fejezet szerint működtetett kibocsátásiegység-forgalmi jegyzékek által kezdeményezett valamennyi folyamat akkor lesz végleges, amikor a CITL sikeresen értesíti a közösségi kibocsátásiegység-forgalmi jegyzéket arról, hogy nem észlelt eltéréseket a részére megküldött javaslatban.
67. cikk
A VI. fejezet szerint működtetett kibocsátásiegység-forgalmi jegyzékek tekintetében a kiotói egységekkel kapcsolatos folyamatok véglegessé válása
A VI. fejezet szerint működtetett kibocsátásiegység-forgalmi jegyzékek által a kiotói egységekkel kapcsolatban kezdeményezett folyamatok, a kiotói egységek külső átvezetési folyamatának kivételével, akkor lesznek véglegesek, amikor az ITL és a CITL egyaránt arról értesíti a közösségi kibocsátásiegység-forgalmi jegyzéket, hogy nem észleltek eltérést a nekik küldött javaslatban, és a közösségi kibocsátásiegység-forgalmi jegyzék sikeres visszaigazolást küldött mindkét ügyleti jegyzőkönyvnek arról, hogy nyilvántartásait a javaslatnak megfelelően frissítette.
68. cikk
A kiotói egységek VI. fejezet szerint működtetett kibocsátásiegység-forgalmi jegyzékeket érintő külső átvezetési folyamatának véglegessé válása
A kiotói egységek VI. fejezet szerint működtetett kibocsátásiegység-forgalmi jegyzékeket érintő külső átvezetési folyamat a következő feltételek teljesülésével lesz végleges:
a)
az ITL és a CITL arról értesítette a megszerző kibocsátásiegység-forgalmi jegyzéket (vagy a közösségi kibocsátásiegység-forgalmi jegyzéket, ha a megszerző kibocsátásiegység-forgalmi jegyzék a VI. fejezet szerint működtetett kibocsátásiegység-forgalmi jegyzék), hogy a kezdeményező kibocsátásiegység-forgalmi jegyzék által küldött javaslatban (vagy a közösségi kibocsátásiegység-forgalmi jegyzék által küldött javaslatban, ha a kezdeményező kibocsátásiegység-forgalmi jegyzék a VI. fejezet szerint működtetett kibocsátásiegység-forgalmi jegyzék) nem észlelt eltérést; és
b)
a megszerző kibocsátásiegység-forgalmi jegyzék (vagy a közösségi kibocsátásiegység-forgalmi jegyzék, ha a megszerző kibocsátásiegység-forgalmi jegyzék a VI. fejezet szerint működtetett kibocsátásiegység-forgalmi jegyzék) sikeres visszaigazolást küldött mindkét ügyleti jegyzőkönyvnek arról, hogy a kezdeményező kibocsátásiegység-forgalmi jegyzék javaslatának megfelelően frissítette nyilvántartásait.
69. cikk
Kibocsátási egységek helyesbítése a VI. fejezet szerint működtetett kibocsátásiegység-forgalmi jegyzékekben
A VI. fejezet szerint működtetett kibocsátásiegység-forgalmi jegyzék kezelője a 38. cikk (2) bekezdése szerinti olyan helyesbítést követően, amelyre a kibocsátási egységek 70. cikk szerinti kiadása után kerül sor, és amely csökkenti a 2008 és 2012 közötti időszakra vagy az azt követő időszakokra kiadott kibocsátási egységek összes mennyiségét, a VI. fejezet szerinti kibocsátási egységek folyamatának alkalmazásával átvezeti az illetékes hatóság által megadott számú kibocsátási egységet az adott időszak nemzeti kibocsátásiegység-törlési számlájára.
70. cikk
Kibocsátási egységek kiadása a VI. fejezet szerint működtetett kibocsátásiegység-forgalmi jegyzékekben
A nemzetikiosztásiterv-tábla CITL-be történő bevitelét követően, és a 38. cikk (2) bekezdésében előírt feltételre figyelemmel a VI. fejezet szerint működtetett kibocsátásiegység-forgalmi jegyzék kezelője a 2008 és 2012 közötti időszak első éve február 28. napjáig, majd minden ezt követő időszak első éve február 28. napjáig a kibocsátásiegység-kiadási folyamat alkalmazásával:
a)
kiadja a nemzeti kiosztási tervben szereplő kibocsátási egységek teljes mennyiségét a nemzeti kibocsátásiegység-nyilvántartási számlára; és
b)
minden kibocsátási egységhez egyedi egységazonosító kódot rendel.
71. cikk
Kibocsátási egységek számlatulajdonosok általi átvezetése a VI. fejezet szerint működtetett kibocsátásiegység-forgalmi jegyzékekben
(1) A VI. fejezet szerint működtetett kibocsátásiegység-forgalmi jegyzék kezelője a számlatulajdonos kérésére a belső kibocsátásiegység-átvezetési folyamat alkalmazásával minden alkalommal végrehajtja a számlatulajdonos számláján tartott, a VI. fejezet szerinti kibocsátási egységek átvezetését a kibocsátásiegység-forgalmi jegyzékében és más, a VI. fejezet szerint működtetett kibocsátásiegység-forgalmi jegyzékben lévő nemzeti kibocsátásiegység-nyilvántartási számlák, az üzemeltetői számlák és a személyi számlák között.
(2) A VI. fejezet szerint működtetett kibocsátásiegység-forgalmi jegyzék kezelője a számlatulajdonos kérésére a külső kibocsátásiegység-átvezetési folyamat alkalmazásával végrehajtja a számlatulajdonos számláján tartott a VI. fejezet szerinti kibocsátási egységek minden átvezetését a kibocsátásiegység-forgalmi jegyzékében és a nem a VI. fejezet szerint működtetett kibocsátásiegység-forgalmi jegyzékben lévő nemzeti kibocsátásiegység-nyilvántartási számlák, az üzemeltetői számlák és a személyi számlák között.
(3) A VI. fejezet szerinti kibocsátási egységgé való átalakításuk kivételével a VI. fejezet szerint működtetett kibocsátásiegység-forgalmi jegyzék kezelője nem engedélyez szabványos kibocsátási egységekkel végzett műveleteket saját kibocsátásiegység-forgalmi jegyzékéből a VI. fejezet szerint működtetett kibocsátásiegység-forgalmi jegyzékekbe.
72. cikk
Kiotói egységek számlatulajdonosok általi átvezetése a VI. fejezet szerint működtetett kibocsátásiegység-forgalmi jegyzékekben
(1) A VI. fejezet szerint működtetett kibocsátásiegység-forgalmi jegyzék kezelője a számlatulajdonos kérésére a belső kiotóiegység-átvezetési folyamat alkalmazásával végrehajtja a számlatulajdonos számláján tartott a kiotói egységek minden átvezetését a kibocsátásiegység-forgalmi jegyzékében és más, a VI. fejezet szerint működtetett kibocsátásiegység-forgalmi jegyzékben lévő nemzeti kibocsátásiegység-nyilvántartási számlák, az üzemeltetői számlák és a személyi számlák között.
(2) A VI. fejezet szerint működtetett kibocsátásiegység-forgalmi jegyzék kezelője a külső kiotóiegység-átvezetési folyamat alkalmazásával végrehajtja a számlatulajdonos számláján tartott kiotói egységek minden átvezetését a kibocsátásiegység-forgalmi jegyzékében és nem a VI. fejezet szerint működtetett kibocsátásiegység-forgalmi jegyzékben lévő nemzeti kibocsátásiegység-nyilvántartási számlák, az üzemeltetői számlák és a személyi számlák között, a számlatulajdonos kérésének megfelelően.
73. cikk
Szabványos kibocsátási egységek VI. fejezet szerinti kibocsátási egységgé történő átalakítása
(1) Amennyiben a VI. fejezet szerint működtetett kibocsátásiegység-forgalmi jegyzék kezelője a számlatulajdonostól olyan kérést kap, hogy a saját kibocsátásiegység-forgalmi jegyzékében tartott szabványos kibocsátási egységet alakítsa át VI. fejezet szerinti kibocsátási egységgé, a jegyzékkezelő a VI. fejezet szerinti kibocsátási egységek folyamatának alkalmazásával:
a)
átalakítja a szabványos kibocsátási egységeket a VI. fejezet szerinti kibocsátási egységgé; és
b)
kéri a közösségi kibocsátásiegység-forgalmi jegyzéket a VI. fejezet szerinti kibocsátásiegység-forgalmi jegyzékek kibocsátásiegység-létrehozási táblájának átalakított kibocsátásiegység-mennyiséggel való frissítésére.
(2) Csak a VI. fejezet szerint működtetett kibocsátásiegység-forgalmi jegyzékek kezelői alakíthatnak át szabványos kibocsátási egységeket a VI. fejezet szerinti kibocsátási egységgé.
74. cikk
A VI. fejezet szerinti kibocsátási egységek szabványos kibocsátási egységgé történő átalakítása
(1) Amennyiben a VI. fejezet szerint működtetett kibocsátásiegység-forgalmi jegyzék kezelője a számlatulajdonostól olyan kérést kap, hogy a VI. fejezet szerinti kibocsátási egységet alakítsa át szabványos kibocsátási egységgé, a jegyzékkezelő ellenőrzi, hogy az átalakítani kért mennyiség legfeljebb a következők összege-e:
a)
a VI. fejezet szerint működtetett kibocsátásiegység-forgalmi jegyzékek ETS KME letéti számlájának egyenlege; és
b)
a VI. fejezet szerinti kibocsátásiegység-forgalmi jegyzékek kibocsátásiegység-létrehozási táblájában a szabványos kibocsátási egységek VI. fejezet szerinti kibocsátási egységgé történő átalakításának nettó egyenlege.
(2) Ha az átalakítani kért mennyiség meghaladja az (1) bekezdés szerint számított összeget, a jegyzékkezelő visszautasítja az átalakítást.
(3) Ha az átalakítani kért mennyiség nem haladja meg az (1) bekezdés szerint számított összeget, a jegyzékkezelő az átalakítás VI. fejezet szerinti kibocsátási egységek szabványos kibocsátási egységgé történő átalakítására vonatkozó folyamat alkalmazásával történő elvégzése érdekében:
a)
átalakítja a VI. fejezet szerinti kibocsátási egységeket szabványos kibocsátási egységgé; és
b)
kéri a közösségi kibocsátásiegység-forgalmi jegyzéket a VI. fejezet szerinti kibocsátásiegység-forgalmi jegyzékek kibocsátásiegység-létrehozási táblájának átalakított kibocsátásiegység-mennyiséggel való frissítésére.
(4) Csak a VI. fejezet szerint működtetett kibocsátásiegység-forgalmi jegyzékek kezelői alakíthatnak át VI. fejezet szerinti kibocsátási egységeket szabványos kibocsátási egységgé.
75. cikk
Kibocsátási egységek, KCSE-k és IKCS-k leadása a VI. fejezet szerint működtetett kibocsátásiegység-forgalmi jegyzékekben
(1) A VI. fejezet szerint működtetett kibocsátásiegység-forgalmi jegyzékekben az üzemeltetők csak VI. fejezet szerinti kibocsátási egységeket adhatnak le.
(2) Az IKCS-k és KCSE-k üzemeltető részéről történő leadása a 2003/87/EK irányelv 11a. cikkével összhangban egy létesítmény vonatkozásában úgy történik, hogy az üzemeltető felkéri a VI. fejezet szerint működtetett kibocsátásiegység-forgalmi jegyzék kezelőjét, hogy:
a)
vezesse át a megadott évre vonatkozó megadott számú IKCS-t vagy KCSE-t az érintett üzemeltetői számláról a közösségi kibocsátásiegység-forgalmi jegyzék részesfélszámlájára; vagy
b)
jegyezze be az átvezetett IKCS-k vagy KCSE-k számát leadott mennyiségként az adott létesítményhez a tárgyidőszakra.
(3) A jegyzékkezelő csak az IKCS-k vagy KCSE-k leadására vonatkozó kéréseket legfeljebb az egyes létesítmények kibocsátási egységeinek a tagállami jogszabályban meghatározott százalékos mértékéig fogadja el. A CITL visszautasít az IKCS-k vagy KCSE-k leadására vonatkozó minden olyan kérést, amely a leadható IKCS-k vagy KCSE-k legnagyobb megengedett mennyiségét meghaladó mennyiségre irányul.
(4) Az átvezetés és a bejegyzés az IKCS-k vagy KCSE-k leadási folyamatának alkalmazásával történik.
76. cikk
Kibocsátási egységek, KCSE-k és IKCS-k törlése a VI. fejezet szerint működtetett kibocsátásiegység-forgalmi jegyzékekben
(1) A rendelet hatálybalépését követő év és az azt követő minden év június 30-ig a VI. fejezet szerint működtetett kibocsátásiegység-forgalmi jegyzék kezelője:
a)
átvezeti a KME-ket, KCSE-ket vagy IKCS-kat - az iIKCS-k és a htIKCS-k kivételével - a megszüntetési számlára; vagy
b)
átvezeti a kibocsátási egységeket a nemzeti kibocsátásiegység-törlési számlára.
(2) Az (1) bekezdés a) és b) pontjának megfelelően átvezetett egységek összege egyenlő a tárgyidőszakra az előző év május 1-je és a tárgyév április 30-a között a 75. cikknek megfelelően leadott KCSE-k és IKCS-k mennyiségével.
77. cikk
Kibocsátásiegység-átvezetések elszámolása a VI. fejezet szerint működtetett kibocsátásiegység-forgalmi jegyzékekben
(1) A VI. fejezet szerint működtetett kibocsátásiegység-forgalmi jegyzékek tekintetében a következő lépéseket kell megtenni annak biztosítása érdekében, hogy valamely nem VI. fejezet szerint működtetett kibocsátásiegység-forgalmi jegyzék ETS KME letéti számláján lévő KME-k mennyisége egyenlő legyen az adott kibocsátásiegység-forgalmi jegyzékben a május 1-jét követő első munkanapon regisztrált kibocsátási egységek összegével:
a)
a központi tisztviselő május 1-jén bejegyzi a VI. fejezet szerinti kibocsátásiegység-forgalmi jegyzékek kibocsátásiegység-létrehozási táblájába a szabványos kibocsátási egységből VI. fejezet szerinti kibocsátási egységgé történő átalakítások nettó egyenlegét, és ezt követően a tábla valamennyi értékét azonnal nullára állítja;
b)
ha az a) pont szerint bejegyzett egyenleg negatív volt, a közösségi jegyzék kezelője a központi tisztviselő értesítése mellett május 5-ig a VI. fejezet szerint működtetett kibocsátásiegység-forgalmi jegyzékek ETS KME letéti számlájáról a belső kiotóiegység-átvezetési folyamat alkalmazásával átvezet ennek az értéknek megfelelő mennyiségű KME-t a közösségi kibocsátásiegység-forgalmi jegyzék ETS központi elszámolási számlájára;
c)
ha az a) pont szerint bejegyzett egyenleg pozitív volt, a közösségi jegyzék kezelője a központi tisztviselő értesítése mellett május 5-ig a közösségi kibocsátásiegység-forgalmi jegyzék ETS központi elszámolási számlájáról a VI. fejezet szerint működtetett kibocsátásiegység-forgalmi jegyzékek ETS KME letéti számlájára a belső kiotóiegység-átvezetési folyamat alkalmazásával átvezet ennek az értéknek megfelelő mennyiségű KME-t.
(2) Az (1) bekezdésben említett folyamat lezárultáig nem lehetséges VI. fejezet szerinti kibocsátási egységek szabványos kibocsátási egységgé alakítása.
VII. FEJEZET
BIZTONSÁGI KÖVETELMÉNYEK, HITELESÍTÉS ÉS HOZZÁFÉRÉSI JOGOSULTSÁGOK
78. cikk
Biztonsági követelmények
Minden kibocsátásiegység-forgalmi jegyzéknek és a CITL-nek meg kell felelnie a 9. cikkben említett adatcsere-formátumban meghatározott biztonsági követelményeknek.
79. cikk
Hitelesítés
(1) Minden kibocsátásiegység-forgalmi jegyzék és a CITL azonosságát a 9. cikkben említett adatcsere-formátumban meghatározott biztonsági követelményeknek megfelelő digitális tanúsítványokkal, felhasználónevekkel és jelszavakkal kell hitelesíteni.
(2) A VI. fejezetnek megfelelően működtetett kibocsátásiegység-forgalmi jegyzékeket a CITL felé a 9. cikkben említett adatcsere-formátumban meghatározott biztonsági követelményeknek megfelelő digitális tanúsítványokkal, felhasználónevekkel és jelszavakkal kell hitelesíteni.
(3) A 6. cikkben említett közvetlen kommunikációs kapcsolat létesítésére használt minden, az (1) bekezdésben említett digitális tanúsítvány tekintetében a tanúsító hatóság feladatait, valamint a felhasználónevek és a jelszavak kiosztását a Bizottság vagy az általa kijelölt testület végzi.
(4) A tagállamok és a Közösség az UNFCCC titkársága, vagy az általa kijelölt szerv által kiadott digitális tanúsítványt használják kibocsátásiegység-forgalmi jegyzékeiknek az ITL-nél történő bejelentkezési hitelesítésére a 7. cikkben említett közvetett kommunikációs kapcsolat létrehozásának céljából.
(5) A VI. fejezet szerint működtetett kibocsátásiegység-forgalmi jegyzékeknek az ITL-nél való hitelesítése az UNFCCC titkársága vagy az általa kijelölt szerv által kiadott digitális tanúsítványok felhasználásával, a közösségi kibocsátásiegység-forgalmi jegyzéken keresztül történik.
80. cikk
Hozzáférés a kibocsátásiegység-forgalmi jegyzékekhez
(1) Valamely kibocsátásiegység-forgalmi jegyzéken belül a meghatalmazott képviselő csak azokhoz a számlákhoz férhet hozzá, amelyekhez való hozzáférésre fel van jogosítva, illetve olyan folyamatok megindítását kérheti, amelyek kérésére a 19. cikk alapján fel van jogosítva.
(2) A hozzáférésre vagy a kérésekre az adott kibocsátásiegység-forgalmi jegyzék internetes oldalának biztonságos területén kerül sor.
(3) A jegyzékkezelő minden meghatalmazott képviselőnek kiad egy felhasználónevet és jelszót, olyan szintű számlákhoz és folyamatokhoz való hozzáféréssel, amelyekhez jogosultsága van. A jegyzékkezelők további vagy szigorúbb biztonsági követelményeket alkalmazhatnak, amennyiben azok összeegyeztethetők e rendelet rendelkezéseivel.
(4) A jegyzékkezelő joggal feltételezheti, hogy az a felhasználó, aki megfelelő felhasználónévvel és jelszóval lépett be, az adott felhasználónév és jelszó alatt regisztrált meghatalmazott képviselő, mindaddig, amíg a meghatalmazott képviselő azt nem közli a jegyzékkezelővel, hogy jelszavának biztonságossága sérült, és jelszócserét kér.
(5) A jegyzékkezelő indokolatlan késedelem nélkül kiadja a cserejelszót.
(6) A jegyzékkezelő biztosítja, hogy a kibocsátásiegység-forgalmi jegyzék internetes oldalának biztonságos területe bármely számítógépről bármely széles körben használatos internetes böngészővel elérhető legyen. A meghatalmazott képviselők és a kibocsátásiegység-forgalmi jegyzék internetes oldalának biztonságos területe közötti kommunikációt a 9. cikkben említett adatcsere-formátumban meghatározott biztonsági követelményeknek megfelelően titkosítani kell.
(7) A jegyzékkezelő megteszi a szükséges lépéseket annak biztosítására, hogy ne történhessen engedély nélküli hozzáférés a kibocsátásiegység-forgalmi jegyzék internetes oldalának biztonságos területéhez.
81. cikk
Számlákhoz való hozzáférés felfüggesztése
(1) A központi tisztviselő és minden egyes jegyzékkezelő felfüggesztheti valamely meghatalmazott képviselő olyan számlákhoz vagy folyamatokhoz való hozzáférést biztosító jelszavát, amelyekhez különben hozzáférhetne, ha a meghatalmazott képviselő tényleges vagy az adott kezelő által alapos okkal feltételezetten:
a)
megkísérelte a hozzáférést olyan számlákhoz vagy folyamatokhoz, amelyekhez nincs hozzáférési jogosultsága;
b)
ismételten megkísérelt hozzáférni valamely számlához vagy folyamathoz nem megfelelő felhasználónév és jelszó segítségével; vagy
c)
megkísérelte vagy megkísérli a kibocsátásiegység-forgalmi jegyzék vagy a jegyzékrendszer biztonságát veszélyeztetni.
(2) Amennyiben a hozzáférés valamely üzemeltetői számlához az (1) bekezdés alapján felfüggesztésre került április 28. és április 30. között, a jegyzékkezelő - a számlatulajdonos kérésére és azt követően, hogy meghatalmazott képviselője alátámasztó bizonyítékok segítségével igazolta személyazonosságát - a kibocsátásiegység-leadási, valamint a KCSE és IKCS leadási folyamat alkalmazásával leadja a számlatulajdonos által megadott számú kibocsátási egységet, KCSE-t és IKCS-t.
VIII. FEJEZET
AZ INFORMÁCIÓK RENDELKEZÉSRE ÁLLÁSA ÉS MEGBÍZHATÓSÁGA
82. cikk
A kibocsátásiegység-forgalmi jegyzékek és a CITL rendelkezésre állása és megbízhatósága
(1) A központi tisztviselő és minden jegyzékkezelő megtesz minden ésszerű lépést annak biztosítására, hogy:
a)
a kibocsátásiegység-forgalmi jegyzék a számlatulajdonosok számára a hét minden napján, napi 24 órában rendelkezésre álljon, továbbá, hogy a kibocsátásegység-forgalmi jegyzék és a CITL közötti kommunikációs kapcsolat a hét minden napján, napi 24 órában fennálljon, és biztonsági mentésre szolgáló hardvert és szoftvert biztosít az elsődleges hardver és szoftver működésében fellépő meghibásodás esetére;
b)
a kibocsátásiegység-forgalmi jegyzék és a CITL azonnal válaszoljon a számlatulajdonosok kéréseire.
(2) A központi tisztviselő és a jegyzékkezelők biztosítják, hogy a kibocsátásiegység-forgalmi jegyzék és a CITL nagy teljesítményű rendszerekből és eljárásokból épüljön fel az adatok megőrzése és rendszerösszeomlás esetében az adatok és műveletek azonnali visszaállítása érdekében.
(3) A központi tisztviselő és a jegyzékkezelők minimális szinten tartják a kibocsátásiegység-forgalmi jegyzék és a CITL üzemszüneteit.
83. cikk
Hozzáférés felfüggesztése
A központi tisztviselő felfüggesztheti a hozzáférést a CITL-hez, a jegyzékkezelő pedig felfüggesztheti a hozzáférést a kibocsátásiegység-forgalmi jegyzékéhez, a CITL vagy valamely jegyzék biztonságának olyan megsértése esetén, mely a CITL vagy a jegyzék vagy a jegyzékrendszer integritását, illetve a 82. cikkben említett biztonsági másolati eszközöket fenyegeti.
84. cikk
Értesítés a hozzáférés felfüggesztésről
(1) A CITL biztonságának olyan megsértése esetén, amely a hozzáférés felfüggesztéséhez vezethet, a központi tisztviselő azonnal értesíti a jegyzékkezelőket a kibocsátásiegység-forgalmi jegyzékeket fenyegető veszélyekről.
(2) Valamely kibocsátásiegység-forgalmi jegyzék biztonságának olyan megsértése esetén, amely a hozzáférés felfüggesztéséhez vezethet, az érintett jegyzékkezelő azonnal értesíti a központi tisztviselőt, aki ezt követően azonnal tájékoztatja a többi jegyzékkezelőt a kibocsátásiegység-forgalmi jegyzékeket fenyegető veszélyekről.
(3) Ha valamely jegyzékkezelő úgy látja, hogy fel kell függeszteni a hozzáférést akár a kibocsátásiegység-forgalmi jegyzék számláihoz, akár egyéb műveleteihez, akkor az összes érintett számlatulajdonosnak és hitelesítőnek, a központi tisztviselőnek és a többi jegyzékkezelőnek ésszerűen megvalósítható módon előzetes értesítést küld a felfüggesztésről.
(4) Ha központi tisztviselő úgy látja, hogy fel kell függeszteni a hozzáférést a CITL műveleteihez, akkor az összes jegyzékkezelőnek ésszerűen megvalósítható módon előzetes értesítést küld a felfüggesztésről.
(5) A (3) és (4) bekezdésben említett értesítések tartalmazzák a felfüggesztés várható időtartamát és jól láthatóan feltüntetésre kerülnek a kibocsátásiegység-forgalmi jegyzék internetes oldalának nyilvános területén vagy a CITL internetes oldalának nyilvános területén.
85. cikk
Az egyes kibocsátásiegység-forgalmi jegyzékek és a CITL tesztelési területe
(1) Minden jegyzékkezelő létrehoz egy tesztelési területet, amelyen belül a jegyzék új változatait vagy kiadásait lehet tesztelni a 9. cikkben említett adatcsere-formátumban leírt tesztelési eljárásokkal annak biztosítására, hogy:
a)
a jegyzékek új változatainak vagy kiadásainak tesztelési eljárásai anélkül legyenek elvégezhetők, hogy a számlatulajdonosok kevésbé tudnak hozzáférni azon jegyzék új változataihoz vagy kiadásaihoz, amelynek kommunikációs kapcsolata van a CITL-lel vagy az ITL-lel; és
b)
valamely jegyzék új változata vagy kiadása és a CITL vagy az ITL közötti kommunikációs kapcsolat a számlatulajdonosok minimális zavarása mellett jöjjön létre és kerüljön aktiválásra.
(2) A központi tisztviselő létrehoz egy tesztelési területet az (1) bekezdésben említett tesztelési eljárások lehetővé tételére.
(3) A jegyzékkezelők és a központi tisztviselő biztosítják, hogy tesztelési területük hardvere és szoftvere olyan módon működjön, amely jellemző a 82. cikkben említett elsődleges hardver és szoftver teljesítőképességére.
86. cikk
Változások kezelése
(1) A központi tisztviselő koordinálja a jegyzékkezelőkkel és az UNFCCC titkárságával e rendelet minden olyan jövőbeni módosításának előkészítését és végrehajtását, amely ezen változtatások végrehajtását megelőzően változásokat eredményez a kibocsátásiegység-forgalmi jegyzékek rendszere funkcionális és technikai előírásaiban. E koordinálást követően a központi tisztviselő meghatározza, hogy a kibocsátásiegység-forgalmi jegyzékek Kiotói Jegyzőkönyv szerinti rendszereinek adatcsereszabványaira vonatkozó funkcionális és műszaki előírások egyes új verzióit a kibocsátásiegység-forgalmi jegyzékek rendszereinek és a CITL-nek mely időponttól kezdve kell alkalmazniuk.
(2) Ha a kibocsátásiegység-forgalmi jegyzéket új verzióval vagy kiadással kell felváltani, akkor az adott kibocsátásiegység-forgalmi jegyzék új verziója vagy kiadása és a CITL, illetve az ITL közötti kommunikációs kapcsolatot csak akkor szabad létrehozni és aktiválni, ha a jegyzékkezelők és a központi tisztviselő előbb sikeresen elvégezték a 9. cikkben említett adatcsere-formátumban előírt tesztelési eljárásokat.
(3) Minden jegyzékkezelő folyamatosan figyelemmel kíséri kibocsátásiegység-forgalmi jegyzékének rendelkezésre állását, megbízhatóságát és hatékonyságát egy olyan teljesítményszint biztosítása érdekében, amely megfelel e rendelet követelményeinek. Ha e figyelemmel kísérés vagy a kommunikációs kapcsolat 37. cikk alapján történt felfüggesztésének eredményeképpen a kibocsátásiegység-forgalmi jegyzék új változata vagy kiadása válik szükségessé, akkor minden jegyzékkezelőnek először sikeresen el kell végeznie a 9. cikkben említett adatcsere-formátumban meghatározott tesztelési eljárásokat, mielőtt az adott kibocsátásiegység-forgalmi jegyzék új változata vagy kiadása és a CITL, illetve az ITL közötti kommunikációs kapcsolat létrehozásra és aktiválásra kerülne.
IX. FEJEZET
NYILVÁNTARTÁSOK ÉS DÍJAK
87. cikk
Nyilvántartások
(1) A központi tisztviselő és a jegyzékkezelők a folyamatokkal és számlatulajdonosokkal kapcsolatos minden adatot 15 évig, vagy ha az később következik be, az ezekkel összefüggő végrehajtási kérdések teljes megoldásáig tárolják.
(2) A nyilvántartásokat a 9. cikkben említett adatcsere-formátumban leírt adatnaplózási követelmények szerint kell tárolni.
88. cikk
Díjak
(1) A jegyzékkezelők által a számlatulajdonosoknak felszámított minden díjnak ésszerűnek kell lennie, és azokat egyértelműen fel kell tüntetni az adott kibocsátásiegység-forgalmi jegyzék internetes oldalának nyilvános területén. A jegyzékkezelők a Közösségen belüli számlatulajdonosok telephelye alapján nem szabhatnak meg eltérő díjakat.
(2) A jegyzékkezelők nem terhelhetik díjjal a számlatulajdonosokat a kibocsátási egységek átvezetése, a kibocsátási egységek, KCSE-k és IKCS-k leadása, felhalmozása, törlése és megszüntetése címén.
X. FEJEZET
ZÁRÓ RENDELKEZÉSEK
89. cikk
Végrehajtás
E rendelet végrehajtásakor a jegyzékkezelők a számlákon tartott és az ITL által KME-ként elismert minden kibocsátási egységet a KME-letéti számlára vezetik át, és
a)
ugyanolyan mennyiségű és az ITL által KME-ként nem elismert kibocsátási egységet adnak ki;
b)
a számlákra átvezetnek az e számlák korábbi egyenlegével megegyező összegű, az ITL által KME-ként nem elismert kibocsátási egységeket, az adatcsere-formátumban meghatározott eljárásokkal összhangban.
90. cikk
A 2216/2004/EK rendelet módosításai
A 2216/2004/EK rendelet a következőképpen módosul:
a)
A 7. cikk (5) bekezdésének helyébe a következő szöveg lép:
„(5) A (4) bekezdésben említett kommunikációs kapcsolat létesítése után hat hónappal a Bizottság áttekinti az UNFCCC részes feleinek konferenciája 24/CP.8. határozata alapján kidolgozott, a Kiotói Jegyzőkönyv szerinti kibocsátásiegység-forgalmi jegyzékekre vonatkozó adatcsereszabványok funkcionális és műszaki előírásait, és amennyiben úgy találja, hogy azok megteremtik a lehetőséget a kibocsátásiegység-forgalmi jegyzékek és az UNFCCC nemzetközi ügyleti jegyzőkönyve közötti kommunikációs kapcsolat közösségi független ügyleti jegyzőkönyv útján történő létrehozására, és ezzel lehetővé teszik a kibocsátásiegység-forgalmi jegyzékek rendszerek felépítésének egyszerűsítését, haladéktalanul javaslatot tesz e rendelet módosítására a kibocsátásiegység-forgalmi jegyzékek rendszerek felépítésének egyszerűsítése céljából.”
b)
A rendelet a következő 7a. cikkel egészül ki:
„7a. cikk
Amennyiben az ügyleti jegyzőkönyvek közötti, a 7. cikkben említett kommunikációs kapcsolatot a 2008 és 2012. közötti időszakra szóló kibocsátási egységeknek a 2003/87/EK irányelv 11. cikkének megfelelő kiadása után hozzák létre, a jegyzékkezelők a kapcsolat létesítése után a kibocsátásiegység-forgalmi jegyzékükben lévő valamennyi kibocsátási egységet az UNFCCC nemzetközi ügyleti jegyzőkönyve által kibocsátható mennyiségként elismert, azonos mennyiségű kibocsátási egységre cserélik le.”
c)
A 11. cikk (2) bekezdésének helyébe a következő szöveg lép:
„(2) 2005. január 1-jétől kezdődően minden tagállami kibocsátásiegység-forgalmi jegyzéknek tartalmaznia kell egy üzemeltetői számlát a 15. cikk szerint létrehozott minden egyes létesítményre, és legalább minden személyre egy személyi számlát a 19. cikknek megfelelően.”
d)
Az 53. cikk második bekezdése helyébe a következő szöveg lép:
„A jegyzékkezelő csak az IKCS-k vagy KCSE-k leadására vonatkozó kéréseket legfeljebb az egyes létesítmények kibocsátási egységeinek a tagállami jogszabályban meghatározott százalékos mértékéig fogadja el. A CITL visszautasít az IKCS-k vagy KCSE-k leadására vonatkozó minden olyan kérést, amely a tagállamban leadható IKCS-k vagy KCSE-k legnagyobb megengedett mennyiségét meghaladó mennyiségre irányul.”
e)
A 63i. cikk helyébe a következő szöveg lép:
„63i. cikk
A 63a. cikk szerint működtetett kibocsátásiegység-forgalmi jegyzékek: számlák
(1) A 63a. cikk szerint működtetett kibocsátásiegység-forgalmi jegyzékeknek legalább két, a 12. cikkel összhangban létesített részesfélszámlát kell tartalmazniuk.
(2) Az egyik részesfélszámla az összesítő letéti számla nevet viseli. Csak az összesítő letéti számlán lehet nyilvántartani az 1-es kezdeti egységtípusú kibocsátási egységeket.
(3) A 63a. cikk szerint működtetett kibocsátásiegység-forgalmi jegyzékekben vezetett üzemeltetői és személyi számláknak képeseknek kell lenniük 1-es kezdeti egységtípusú kibocsátási egységek, 0-s kezdeti egységtípusú és 4-es kiegészítő egységtípusú kibocsátási egységek nyilvántartására, illetve amennyiben tagállami vagy közösségi jogszabályok azt engedélyezik, IKCS-k vagy KCSE-k nyilvántartására. E számlák tulajdonosai nem kezdeményezhetnek az 1-es kezdeti egységtípusú kibocsátási egységeket érintő ügyleteket, a 0-s kezdeti egységtípusú és 4-es kiegészítő egységtípusú kibocsátási egységgé való átalakításuk kivételével, illetve nem kezdeményezhetik azok külső átvezetését a nem a 63a. cikk szerint működtetett kibocsátásiegység-forgalmi jegyzékekbe.”
f)
Az 63l. cikk helyébe a következő szöveg lép:
„63l. cikk
A 63a. cikk szerint működtetett kibocsátásiegység-forgalmi jegyzékek. Kibocsátási egységek átruházása a 63a. cikk szerint működtetett és más kibocsátásiegység-forgalmi jegyzékek üzemeltetői számlái között
(1) A 63a. cikk szerint működtetett kibocsátásiegység-forgalmi jegyzékek minden átvezetést a 0-s kezdeti egységtípusú és 4-es kiegészítő egységtípusú kibocsátási egységeket érintő, az adott kibocsátásiegység-forgalmi jegyzéken belüli, vagy két, a 63a. cikk szerint működtetett kibocsátásiegység-forgalmi jegyzékben vezetett nyilvántartási számla között a számlatulajdonos kérésének megfelelően, a IX. mellékletben leírt belső átvezetési folyamat alkalmazásával végeznek.
(2) A 63a. cikk szerint működtetett kibocsátásiegység-forgalmi jegyzékek a 0-s kezdeti egységtípusú és 4-es kiegészítő egységtípusú kibocsátási egységeket érintő, nem a 63a. cikk szerint működtetett kibocsátásiegység-forgalmi jegyzékek között nem végeznek átvezetést.
(3) A 63a. cikk szerint működtetett kibocsátásiegység-forgalmi jegyzékek minden átvezetést az 1-es kezdeti egységtípusú kibocsátási egységeket érintő, az adott kibocsátásiegység-forgalmi jegyzéken belüli nyilvántartási számlára vagy a 63a. cikk szerint működtetett más kibocsátásiegység-forgalmi jegyzékbe a számlatulajdonos kérésének megfelelően, a IX. mellékletben leírt külső átvezetési folyamat alkalmazásával végeznek.
(4) A 63a. cikk szerint működtetett kibocsátásiegység-forgalmi jegyzékek nem végeznek átvezetést az 1-es kezdeti egységtípusú kibocsátási egységeket érintő kibocsátásiegység-forgalmi jegyzéken belül, vagy a 63a. cikk szerint működtetett kibocsátásiegység-forgalmi jegyzékben vezetett más nyilvántartási számlára, az 1-es kezdeti egységtípusú kibocsátási egységeknek a 0-s kezdeti egységtípusú és 4-es kiegészítő egységtípusú egységgé való átalakítása közbeni átvezetések kivételével.”
g)
A rendelet a 63l. cikk után a következő 63la. cikkel egészül ki:
„63la. cikk
Az egységek átváltása
(1) A 63a. cikk szerint működtetett kibocsátásiegység-forgalmi jegyzék kezelője végrehajtja a kibocsátásiegység-forgalmi jegyzékében tartott, 1-es kezdeti egységtípusú kibocsátási egységek 0-s kezdeti egységtípusú és 4-es kiegészítő egységtípusú kibocsátási egységgé való átalakítását a számlatulajdonos kérésének megfelelően, a kibocsátási egységek 4-es kiegészítő egységtípussá való átalakítási folyamata alkalmazásával:
a)
átvezetve az átalakítandó kibocsátási egységeket a kibocsátásiegység-forgalmi jegyzék összesítő letéti számlájára; és
b)
ugyanolyan mennyiségű 0-s kezdeti egységtípusú és 4-es kiegészítő egységtípusú kibocsátási egységet bocsátva ki arra a számlára, amelyről az átalakított kibocsátási egységeket átvezették.
(2) Amennyiben a 63a. cikk szerint működtetett kibocsátásiegység-forgalmi jegyzék kezelője a számlatulajdonostól olyan kérést kap, hogy a 0-s kezdeti egységtípusú és 4-es kiegészítő egységtípusú kibocsátási egységet alakítsa át 1-es kezdeti egységtípusú kibocsátási egységgé, a jegyzékkezelő ellenőrzi, hogy az átalakítani kért mennyiség legfeljebb az összesítő letéti számla egyenlege-e. Ha az átalakítani kért mennyiség az összesítő letéti számla egyenlegénél nagyobb, a jegyzékkezelő visszautasítja az ügylet végrehajtását. Eltérő esetben a jegyzékkezelő végrehajtja az ügyletet a számlatulajdonos kérésének megfelelően, a kibocsátási egységek 0-s kezdeti egységtípussá való átalakítási folyamata alkalmazásával:
a)
átvezetve az átalakítani kért kibocsátási egységeket a törlési számlára; és
b)
átvezetve ugyanolyan mennyiségű 1-s kezdeti egységtípusú kibocsátási egységet arra a számlára, amelyről az átalakítandó kibocsátási egységeket átvezették.
(3) A közösségi kibocsátásiegység-forgalmi jegyzék kezelője átalakíthat KME-ket 1-es kezdeti egységtípusú kibocsátási egységgé, és az ilyen átalakított kibocsátási egységeket átvezeti az összesítő letéti számlára. A 2008 és 2012 közötti időszak és az azt követő időszakok végét követő év június 30-a után az összesítő letéti számlán maradó kibocsátási egységeket át kell vezetni a közösségi kibocsátásiegység-forgalmi jegyzékbe.
(4) A központi tisztviselő a 63a. cikk szerint működtetett kibocsátásiegység-forgalmi jegyzékek kezelőinek rendelkezésére bocsátja az ilyen kibocsátásiegység-forgalmi jegyzékek és az ügyleti jegyzőkönyvek között az (1) és (2) bekezdésben említett átalakításhoz tekintetében zajló adatcseréhez szükséges adatcsere-formátumot.”
h)
A 63o. cikket el kell hagyni.
i)
A III. melléklet 1. pontja helyébe a következő szöveg lép:
„1.
A 2007/589/EK határozat I. mellékletének 14.1. szakaszában felsorolt, a létesítményt azonosító információk 1-3.1., 3.4-4.5. és 6. pontja. Az üzemeltető nevének meg kell egyeznie azon természetes vagy jogi személy nevével, aki az adott üvegházhatásúgáz-kibocsátási engedély birtokosa. A létesítmény nevének meg kell egyeznie az adott üvegházhatásúgáz-kibocsátási engedélyben feltüntetett névvel.”
j)
A VI. melléklet a következő 8a. ponttal egészül ki:
„8a.
A jegyzékkezelő legkésőbb 2010. január 1-jéig meghatározza a számlaazonosító utolsó két számjegyét egy egyedi számlaszám-érvényesítési érték formájában, amely a számlaazonosító megelőző számjegyeiből logikai úton képzett szám.”
k)
A IX. melléklet a következőképpen módosul:
a)
A IX. melléklet IX-1. táblázatában a következő sort el kell hagyni:
„Külső átvezetés (a 63a. cikk szerinti kibocsátásiegység-forgalmi jegyzék és más kibocsátásiegység-forgalmi jegyzék között)
03-00
7225-7226 tartomány”
b)
A 7. pontot el kell hagyni.
l)
A XI. melléklet a következőképpen módosul:
a)
A XIa-1. táblázat a következő sorokkal egészül ki:
„NKTKiosztásTartalékNövelése
Nyilvános
NKTKiosztásTartalékEltávolítása
Nyilvános”
b)
A XIa-2. táblázat „A webszolgáltatásban megjelenő funkciók” cím alatti részen a következő sorokkal egészül ki:
„NKTKiosztásTartalékNövelése()
Kezeli a nemzetikiosztásiterv-táblában a tartaléknak a kibocsátásiegység-forgalmi jegyzék által visszapótlás révén megszerzett kibocsátási egységek révén történő növelésre vonatkozó kéréseket.
NKTKiosztásTartalékEltávolítása()
Kezeli a nemzetikiosztásiterv-táblában a tartalékból a kibocsátásiegység-forgalmi jegyzék által visszapótlás révén megszerzett kibocsátási egységek révén történő eltávolításra vonatkozó kéréseket.”
c)
A XI-a. melléklet a XIa-6 táblázat után a következő táblázatokkal egészül ki:
„XIa-6A. táblázat: Az NKTTáblaKezelésWebszolgáltatás.NKTKiosztásiTartalékEmelése() funkció
Cél
Ez a funkció a nemzetikiosztásiterv-táblában a tartalék növelésére irányuló kéréseket fogad. A tartalék ugyanannyival emelkedik, mint amennyi a kibocsátásiegység-forgalmi jegyzék által visszapótlással megszerzett kibocsátási egységek mennyisége.
A CITL az ÜzenetHitelesítés() funkció meghívásával hitelesíti a kezdeményező kibocsátásiegység-forgalmi jegyzéket (származási jegyzék), majd a VerzióEllenőrzés() funkció meghívásával ellenőrzi a kezdeményező kibocsátásiegység-forgalmi jegyzék verziószámát.
Ha a hitelesítési ellenőrzés és a verziószám-ellenőrzés pozitív, akkor a funkció »1«-es eredményazonosítót küld vissza egyéb válaszkód nélkül, a kérés tartalmát a FájlbaÍrás() funkció meghívásával beírja egy fájlba, a kérést magát pedig elhelyezi a várakozási sorban.
Ha a hitelesítési ellenőrzés vagy a verziószám-ellenőrzés negatív, akkor a rendszer »0«-s eredményazonosítót küld vissza, továbbá visszaküld egy, a hiba okát jelző válaszkódot is.
Bemenő paraméterek
Küldi
Kötelező
Kapja
Kötelező
Korreláció-ID
Kötelező
Főverzió
Kötelező
Alverzió
Kötelező
KezdeményezőJegyzék
Kötelező
KötelezettségvállalásiIdőszak
Kötelező
TartalékÚjÉrtéke
Kötelező
Kimenő paraméterek
EredményAzonosító
Kötelező
Válaszkód
Választható
Felhasználások
-
ÜzenetHitelesítés
-
FájlbaÍrás
-
VerzióEllenőrzés
Felhasználó
Nincs (meghívása webszolgáltatásként történik).
XIa-6B. táblázat: Az NKTTáblaKezelésWebszolgáltatásNKTKiosztásTartalékEltávolítása() funkció
Cél
Ez a funkció a nemzetikiosztásiterv-táblában a tartalékból a kibocsátásiegység-forgalmi jegyzék által visszapótlás révén megszerzett kibocsátási egységek révén történő eltávolításra vonatkozó kéréseket fogadja.
A CITL az ÜzenetHitelesítés() funkció meghívásával hitelesíti a kezdeményező kibocsátásiegység-forgalmi jegyzéket (származási jegyzék), majd a VerzióEllenőrzés() funkció meghívásával ellenőrzi a kezdeményező kibocsátásiegység-forgalmi jegyzék verziószámát.
Ha a hitelesítési ellenőrzés és a verziószám-ellenőrzés pozitív, akkor a funkció »1«-es eredményazonosítót küld vissza egyéb válaszkód nélkül, a kérés tartalmát a FájlbaÍrás() funkció meghívásával beírja egy fájlba, a kérést magát pedig elhelyezi a várakozási sorban.
Ha a hitelesítési ellenőrzés vagy a verziószám-ellenőrzés negatív, akkor a rendszer »0«-s eredményazonosítót küld vissza, továbbá visszaküld egy, a hiba okát jelző válaszkódot is.
Bemenő paraméterek
Küldi
Kötelező
Kapja
Kötelező
Korreláció-ID
Kötelező
Főverzió
Kötelező
Alverzió
Kötelező
KezdeményezőJegyzék
Kötelező
KötelezettségvállalásiIdőszak
Kötelező
TartalékÚjÉrtéke
Kötelező
Kimenő paraméterek
EredményAzonosító
Kötelező
Válaszkód
Választható
Felhasználások
-
ÜzenetHitelesítés
-
FájlbaÍrás
-
VerzióEllenőrzés
Felhasználó
Nincs (meghívása webszolgáltatásként történik).”
d)
A XIa-7. táblázat a következő sorokkal egészül ki:
„NKTKiosztásTartalékEmelése
7005, 7122, 7153, 7154, 7155, 7156, 7700, 7702
7453
NKTKiosztásTartalékEltávolítása
7005, 7122, 7153, 7154, 7155, 7156, 7700, 7702
7454”
m)
A XII-1. táblázat a megfelelő számszaki sorrendben a következő sorokkal egészül ki:
„7453
A tartalékhoz hozzáadott kibocsátásiegység-mennyiségnek pozitívnak kell lennie
7454
A tartalékból eltávolított kibocsátásiegység-mennyiség nem haladhatja meg a visszapótlás révén szerzett kibocsátásiegység-mennyiségek teljes összegét”
n)
A XIV. melléklet 5. pontja helyébe a következő szöveg lép:
„5.
A nemzetikiosztásiterv-tábla Bizottsághoz történő benyújtására szolgáló formátum a következő:
a)
a kiadott kibocsátási egységek teljes száma: az arra időszakra kiadásra kerülő kibocsátási egységek teljes száma egyetlen rovatban, amelyre a nemzeti kiosztási terv vonatkozik;
b)
a piacra lépőknek ki nem osztott kibocsátási egységek teljes száma (tartalék): azon (kiadott vagy megvett) kibocsátási egységek teljes száma egyetlen rovatban, amelyeket az új belépők részére, illetve és árverezésre különítettek el arra időszakra, amelyre a nemzeti kiosztási terv vonatkozik;
c)
évek: minden egyes olyan év, amelyre a nemzeti kiosztási terv vonatkozik, növekvő sorrendben, külön-külön rovatban;
d)
létesítményazonosító kód: növekvő sorrendben, külön-külön rovatban. A felsorolt létesítmények közé tartoznak a 2003/87/EK irányelv 24. cikkébe egyoldalúan felvett létesítmények, és nem tartoznak közéjük a 2003/87/EK irányelv 27. cikke értelmében átmenetileg kizárt intézmények;
e)
kiosztott kibocsátási egységek: a meghatározott évre meghatározott létesítménynek kiosztandó kibocsátási egységek az adott létesítményazonosító kódot az adott évvel összekapcsolódó rovatban kerülnek feltüntetésre.”
o)
A XVI. melléklet a következőképpen módosul:
a)
A 4a. pont helyébe a következő szöveg lép:
„A következő általános információkat kell feltüntetni, és változás esetén 7 munkanapon belül frissíteni:
a)
az egyes tagállamok nemzetikiosztásiterv-tábláját, amely a létesítményeknek kiosztott és a későbbi kiosztás vagy értékesítés céljára tartalékolt mennyiségeket tartalmazza, a nemzetikiosztásiterv-tábla helyesbítésekor kell megjeleníteni és aktualizálni, és minden alkalommal egyértelműen jelezni kell a helyesbítés helyét;
b)
az egyes kibocsátásiegység-forgalmi jegyzékekben lévő nyilvántartási számlák létesítési és éves fenntartási díja. Ezen adatok frissítéséről a jegyzékkezelő a díjváltozást követően 15 munkanapon belül tájékoztatja a központi tisztviselőt;
c)
azon kiotói egységek fajtái, amelyek a kibocsátásiegység-forgalmi jegyzékükben vezetett üzemeltetői számlákon és személyes számlákon tarthatók.”
b)
A XVI. melléklet 4b. pontját el kell hagyni.
c)
A 12a. cikk helyébe a következő szöveg lép:
„A központi tisztviselő a közösségi független ügyleti jegyzőkönyv nyilvános internetes oldalán a következő információkat teszi elérhetővé:
a)
az X+1. év április 30-tól kezdődően tájékoztatás arról, hogy az egyes tagállamokban az X. évre vonatkozóan a kibocsátási egységek hány százalékát adták le úgy, hogy a leadást megelőzően nem ruházták át őket;
b)
az összes kibocsátásiegység-forgalmi jegyzékben az összes üzemeltetői és személyi számlán az előző napon tartott kibocsátási egységek, KCSE-k, IKCS-k teljes számát jelölő egyetlen szám.”
91. cikk
Hatálybalépés
(1) Ez a rendelet az Európai Unió Hivatalos Lapjában való kihirdetését követő napon lép hatályba.
A 2-88. cikket 2012. január 1-jétől kell alkalmazni.
(2) A 2216/2004/EK rendelet 2012. január 1-jétől hatályát veszti.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. október 8-án.